title: Parantola (Hyvinkää)

text: Parantolan palveluihin kuuluvat muun muassa päiväkoti, koulu ja lähikauppa. Parantolaa lähinnä sijaitsevat paikallisliikenteen bussipysäkit ovat Kauppalankadulla.


title: Walk Away

text: Walk Away on skotlantilaisen indie rock-yhtye Franz Ferdinandin kappale, joka julkaistiin toisena singlenä yhtyeen toiselta albumilta "You Could Have It So Much Better" ja se nousi Britannian singlelistan sijalle 13.


title: Walk Away

text: Kappaleen kitarariffi on samanlainen kuin Kraftwerk-yhtyeen kappaleen ”Das Modell”.


title: Avainhallinta

text: Avainhallinnalla ylläpidetään tietoja kiinteistö- ja huoneistoavaimista, seurataan avainhistoriaa sekä valvotaan avainten luovutuksia ja palautuksia.


title: Avainhallinta

text:
Kiinteistöjen turvallisuuden kannalta avainhallinnalla varmistetaan, että avaimia ei häviä esimerkiksi varkauksien tai hukkaamisten takia. Tai mikäli häviämistä tapahtuu, niin tilanteen vaatimiin toimenpiteisiin ryhdytään viipymättä. Näin vältetään kalliiksi tulevat lukkoremontit.
Avainhallinta on useiden tahojen yhteistä toimintaa ja yksikin heikko lenkki romahduttaa sen perusidean. Kiinteistöstä vastaavan yhtiöiden lisäksi avainhallinta koskee myös palveluntuottajia, kuten lukkoliikkeitä, vartioimisliikkeitä sekä muita toimijoita, joiden tehtäviin avainhallinta on määritelty.


title: Avainhallinta

text:
Suojattujen avainten avainhallinta perustuu avaininventointiin. Siinä selvitetään järjestelmään luotujen yksilöiden todellinen määrä esim. valmistajalta. Inventoinnin yhteydessä avainmäärä myös todennetaan, tarvittaessa niin että avaimet pyydetään tuomaan nähtäväksi. Suojaamattomien lukostojen ura-avaimille ei avaininventointia voi tehdä.
Hyvän avainhallinnan edellytys on, että avaimet on yksilöity esim. leimauksella tai tunnuksella. Yksilöinnistä ei kuitenkaan saa selvitä mihin kohteeseen avain sopii, esim. huoneiston numeroa ei saa paljastaa.


title: Avainhallinta

text: Manuaalisen toimenpiteiden sijaan avainhallinnassa ovat yleistyneet internet-pohjaiset ohjelmistot. Niiden avulla voi kuitata avaimet digitaalisella allekirjoituksella. Avainhallintaohjelmistot mahdollistavat myös erilaiset muistutustoiminnot.


title: Avainhallinta

text: Älyavainkaappia käytetään automatisoimaan avainten hallintaa. Kaappi voi olla osa kohteen kulunvalvontajärjestelmää tai se voi myös toimii itsenäisesti. Kaapissa on koukkupaikat, joiden avautuminen voidaan sitoa käyttäjän tunnistautumiseen. Tyypillisesti tunnistautuminen perustuu henkilökohtaiseen tunnisteen, koodiin tai sormenjäljen kaltaiseen biometriseen tunnistautumiseen. Tarvittaessa käytetään näitä kaikkia tapoja yhdessä.


title: Avainhallinta

text: Älyavainkaapin koukut ohjelmoidaan avautumaan eri määrityksiin sidottuna. Määrityksenä voi olla käyttäjä, aika tai tietyt poikkeusohjaukset. Kun määritykset täyttyvät, kaappi vapauttaa avainkoukun ja käyttäjä saa avaimen käyttöönsä. Älyavainkaappi voidaan myös määrittää valvomaan että valittu avain palautuu määräaikaan mennessä. Jos palautumista ei tapahdu, kaappi antaa hälytyksen valittuun kohteeseen.


title: Avainhallinta

text: Älyavainkaappien tyypillisiä käyttökohteita ovat mm. teollisuuslaitokset, sairaalat, kiinteistöyhtiöt ja koulut. Kaikki nämä ovat sellaisia kohteita, joissa tyypillisesti asioi paljon ulkopuolisia palveluntuottajia tai muita käyttäjiä.


title: Akusmaattinen musiikki

text: Akusmaattinen musiikki (kreikan sanasta ἄκουσμα "akousma", "kuultu asia") on elektroakustisen musiikin muoto, joka on sävelletty esitettäväksi kaiuttimista vastakohtana elävälle musiikille. Se juontaa juurensa konkreettiseen musiikkiin palautuvasta sävellyksellisestä traditiosta 1940-luvulla. Toisin kuin sävellykset, jotka luetaan nuoteista, akusmaattinen musiikki on olemassa ainoastaan äänitetyssä muodossa.


title: Akusmaattinen musiikki

text: Akusmaattinen sointi on keskeinen elementti akusmaattisissa sävellyksissä. Melodia, harmonia, rytmi ja tahti voivat olla musiikissa läsnä, mutta usein näitä keskeisemmässä asemassa ovat äänen sointiväri ja spektri. Äänimateriaali voi sisältää äänitettyjä musiikki-instrumentteja tai ihmisääntä, elektronisesti luotuja tai syntetisoituja ääniä, eri tavoin elektronisesti mainipuloituja ääniä sekä kenttä-äänityksiä.


title: Akusmaattinen musiikki

text: Musiikki tuotetaan erilaisten teknisten apuvälineiden avulla, esimerkiksi digitaalitallentimien, signaaliprosessointi välineiden ja digitaalisten ohjelmistojen. Teknisten apuvälineiden avulla käytettyä äänimateriaalia voidaan yhdistellä ja transformoida millä halutulla tavalla hyvänsä. Edgard Varèse loi termin "organisoitu sointi/ääni" (ransk. "son organisé") viittaamaan tämän kaltaisilla tekniikoilla luotuun äänitaiteeseen.


title: Akusmaattinen musiikki

text: Tunnetuista säveltäjistä esimerkiksi György Ligeti, Iannis Xenakis, Karlheinz Stockhausen, Luc Ferrari, Arne Nordheim ja Kaija Saariaho ovat tunnettuja myös akusmaattisesta teoksistaan. Tunnettuja akusmaattiseen musiikkiin erikoistuneita säveltäjiä ovat muun muassa Jean-Claude Risset, Bernard Parmegiani, John Chowning, Curtis Roads ja Francis Dhomont. Suomessa tunnettuja akusmaattisen musiikin tekijöitä ovat esimerkiksi Erkki Kurenniemi ja ehkä paremmin minimalistisesta tekno-musiikistaan ja ambient-säveltäjänä tunnettu Mika Vainio.


title: Syyrian siviilipuolustus

text: Syyrian siviilipuolustus eli Valkoiset kypärät (arabiaksi الدفاع المدني السوري) on Syyrian kapinallisalueilla toimiva järjestö, joka pyrkii auttamaan sodasta kärsiviä siviilejä. Valkoiset kypärät pelastaa mahdollisuuksien mukaan siviilejä Syyrian sisällissodan pommitusten raunioista. Se myös pyrkii evakuoimaan siviilejä sotatoimialueilta turvaan. Järjestö pyrkii suojaamaan vaurioituneita rakennuksia, kytkemään sähkön ja veden, sammuttamaan tulipaloja, toimimaan talvimyrskyissä ja varoittamaan lapsia räjähtämättömistä pommeista. Järjestö on pelastanut kymmeniätuhansia ihmisiä.


title: Syyrian siviilipuolustus

text: Järjestön perusti vuoden 2013 alussa brittiläinen konsultti James Le Mesurier. Hän toimi aiemmin brittien armeijassa upseerina. Järjestöä rahoittavat monet läntiset teollisuusmaat. Nimitys "valkoiset kypärät" tulee siitä, että valkoisia kypäriä on Syyriassa helpoin hankkia. Enin osa järjestön noin 2 800 vapaehtoistyöntekijästä on miehiä, mutta joukossa on myös naisia. 130 järjestön jäsenistä on kuollut työnsä vaaroihin. Järjestöltä saa ajantasaisia tietoja siviileihin kohdistuneista hyökkäyksistä. Valkoiset kypärät oli ehdolla Nobelin rauhanpalkinnon saajaksi 2016, mutta sai tyytyä vain vaihtoehtonobeliin. Järjestö sanoo olevansa puolueeton, mutta vastustaa melko näkyvästi Bashar Al-Assadin hallintoa. Syyrian ja Venäjän hallituksien mielestä valkoiset kypärät ovat liitossa al Nusran islamistitaistelijoiden kanssa. Niinpä valkoisten kypärien toimipisteitä on pommitettu järjestön mukaan tietoisesti.


title: Lab Rats: Elite Force

text: Lab Rats: Elite Force on Amerikkalainen tv-scifi-komediasarja, joka sai ensi-iltansa Disney XD:llä 2. maaliskuuta 2016. Sarjan ovat luoneet Chris Peterson ja Bryan Moore.


title: Lab Rats: Elite Force

text: Sarjan on tuottanut Britelite Productions joka on Disney XD:n komedia tuottaja. Lab Rats: Elite Force on yhdistetty spin off sarja Disney XD:n tuottamista sarjoista Lab Rats ja Mighty med.


title: Lab Rats: Elite Force

text: Sarja seuraa Elite Force ryhmää joka on bionisten sankareiden ja supersankareiden muodostama jokko. He ovat lupautuneet jäljittämään rikollisia ja pelastamaan maailmaa.


title: Sälen (laskettelurinne)

text: Sälen on laskettelurinne Hammarbybackenin talviurheilukeskuksessa Tukholmassa Ruotsissa.


title: Sälen (laskettelurinne)

text: Sälen -rinteessä järjestetään alppihiihdon maailmancupin kaupunkiparipujottelukilpailuja.


title: Sälen (täsmennyssivu)

text: Sälen tarkoittaa seuraavia:


title: Autogram

text: Autogram on pop-folk-laulaja Svetlana Ražnatovićin kuudestoista studioalbumi. Se julkaistiin 25. kesäkuuta 2016


title: E. B. White

text: Elwyn Brooks "E. B." White (11. heinäkuuta 1899 – 1. lokakuuta 1985) oli yhdysvaltalainen kirjailija. Hän oli The New Yorkerin avustaja ja englannin kielen tyylioppaan "The Elements of Style" toinen kirjoittaja. Hän kirjoitti myös lastenkirjoja, muun muassa teokset "Stuart Little" (1945), "Lotta ystäväni" (1952). Yhdysvaltalaisen School Library Journalin lukijat äänestivät vuonna 2012 "Lotta ystäväni" -teoksen alkuteoksen "Charlotte's Web" suosituimmaksi lastenkirjaksi, kuten jo aiemminkin.


title: Jouko Kataja

text: Jouko Olavi Kataja (4. kesäkuuta 1953 Lahti – 16. marraskuuta 2018 Ruovesi) oli suomalainen jalkapallomaalivahti.


title: Jouko Kataja

text: Kataja pelasi 143 mestarussarjan ottelua Lahden Reippaassa, Mikkelin Pallo-Kissoissa ja Kotkan Työväen Palloilijoissa vuosina 1972–1982. Reipas saavutti hänen aikanaan 1972–1974 kahdesti SM-pronssia ja kerran SM-hopeaa. Kataja oli myös mukana voittamassa Suomen Cupia Reippaassa vuonna 1973 ja KTP:ssä vuonna 1980. Alemmilla sarjatasoilla hän edusti Lahden Työväen Palloilijoita, Reipasta, Apolloa ja Susia.


title: Jouko Kataja

text: Kataja pelasi kaksi poikamaaottelua vuonna 1970. Hän oli Suomen olympiajoukkueen varamaalivahti vuoden 1980 kesäolympialaisissa, mutta ei pelannut urallaan yhtään A-maaottelua.


title: Jehan Daruvala

text: Jehan Daruvala (s. 1. lokakuuta 1998 Mumbai) on intialainen moottoriurheilija. Hän kuuluu Force Indian F1-tallin suojatteihin.


title: Jehan Daruvala

text: Daruvala aloitti Karting-sarjoissa voittaen vuonna 2012 Aasian Pacific Championship -luokan mestaruuden. Vuonna 2014 hän sijoittui Saksan Kart Championship -luokassa toiseksi. Vuonna 2015 Daruvala aloitti kilpauransa Formula Renault NEC -sarjassa saavuttaen kolme palkintosijaa sijoittuen sarjapisteissä viidenneksi. Samana vuonna hän ajoi Eurocup Formula Renault ja Formula Renault Alps -sarjoissa vierailevana kuljettajana.


title: Jehan Daruvala

text: Vuonna 2016 Daruvala ajoi täyden kauden Eurocup -sarjassa saavuttaen yhden paalupaikan ja yhden palkintosijan sijoittuen sarjan yhdeksänneksi. Samana vuonna hän jatkoi Formula Renault NEC -sarjassa saavuttaen yhden voiton, yhden paalupaikan ja viisi palkintosijaa sijoittuen sarjan neljänneksi. Alkuvuodesta 2016 Daruvala kilpaili Toyota Racing Series -sarjassa ja sijoittui sarjan toiseksi.


title: Jehan Daruvala

text: Vuonna 2017 Daruvala kilpailee Euroopan Formula 3 -sarjassa.


title: Pyhän haudan kirkko (Ateena)

text: Pyhän haudan kirkko () tai Pyhien palkattaparantajien kirkko (Ναός Αγίων Αναργύρων Κολοκυνθοί, "Naós Agíon Anargýron Kolokynthoí") on jälkibysanttilainen ortodoksinen kirkko Ateenassa Kreikassa.


title: Pyhän haudan kirkko (Ateena)

text: Kirkko on rakennettu noin vuonna 1600. Sen paikalla on ollut varhaisempi, 500-luvulla rakennettu kirkko. Se puolestaan oli rakennettu antiikin aikaisen Afroditelle omistetun temppelin paikalle. Bysanttilaisella ajalla paikka oli Palaiologos-suvun hautapaikkana kaupungissa. Kirkko muutettiin vuonna 1651 osaksi luostaria. Alun perin se on ollut omistettu Pyhille Palkattaparantajille ("Ágioi Anárgyroi"). Kirkon lisänimi Kolokynthoí viittaa luostarin perustajaan Dimítrios Kolokýnthikseen. Luostari oli alun perin nunnaluostari ja vuodesta 1700 lähtien munkkiluostari.


title: Pyhän haudan kirkko (Ateena)

text: Vuodesta 1760 lähtien kirkko on ollut Jerusalemin patriarkaatin omistuksessa ja se toimii Jerusalemissa sijaitsevan Pyhän haudan kirkon "metokhion"-kirkkona eli eräänlaisena edustustokirkkona Ateenassa. Luostarin keljat toimivat edustuston asuintiloina vuoteen 1858 saakka, jolloin lähellä sijaitseva erillinen Pyhän haudan eksarkaatin edustustorakennus valmistui. Kirkko kunnostettiin vuonna 1858 sekä vuosina 1972–1973.


title: Pyhän haudan kirkko (Ateena)

text: Kirkko sijaitsee Prytaneíou- ja Erechthéos-katujen kulmauksessa Plákan vanhassakaupungissa Akropolis-kukkulan pohjoispuolella. Arkkitehtuuriltaan kirkko on yksilaivainen tynnyriholvattu kirkko. Sen arkkitehtuuri on saanut vaikutteita ajan osmaniarkkitehtuurista. Nykyisen muotonsa kirkko sai vuoden 1858 kunnostusten yhteydessä.


title: Pyhän haudan kirkko (Ateena)

text: Pyhän haudan kirkko on keskeisessä osassa vuosittaista pääsiäisenviettoa Ateenassa. Jerusalemin Pyhän haudan kirkossa syttynyt Pyhä tuli tuodaan pääsiäisyönä lentokoneella Ateenaan ja edelleen kirkkoon, missä se jaetaan edelleen ihmisten kynttilöihin. Toinen merkittävä tapahtuma on Kristuksen hautakuvan saatto edellisenä päivänä eli Suuren viikon perjantaina (pitkäperjantaina) pitkin Plákan katuja.


title: Pyhän Katariinan kirkko (Ateena)

text: Pyhän Katariinan kirkko (; myös "Naós Agías Ekaterínis") on bysanttilaisaikainen ortodoksinen kirkko Ateenassa Kreikassa.


title: Pyhän Katariinan kirkko (Ateena)

text: Pyhän Katariinan kirkko on rakennettu Ateenan keskibysanttilaisella kaudella 1000-luvun jälkimmäisellä puoliskolla. Sen paikalla on aiemmin ollut varhaiskristillinen basilikakirkko, joka puolestaan oli rakennettu antiikin aikaisen Artemiille omistetun temppelin paikalle. Nykyinen kirkko oli alun perin omistettu Pyhille Theodoroksille ("Ágioi Theódoroi"). Vuonna 1767 luostarista tuli Siinain Pyhän Katariinan luostarin alainen "metokhion"-kirkko eli eräänlainen edustustokirkko, ja se omistettiin Pyhälle Katariinalle ("Agía Aikateríni"). Kirkko vaurioitui pahoin Kreikan vapaussodan aikana ja oli välillä käyttämättömänä. Se kunnostettiin ja otettiin uudelleen käyttöön vuonna 1882. 1900-luvulla sitä ovat käyttäneet erityisesti nk. Vähän-Aasian katastrofin jälkeen kaupunkiin evakkoina muuttaneet.


title: Pyhän Katariinan kirkko (Ateena)

text: Kirkko sijaitsee Plákan kaupunginosassa Chairefóntos-kadulla lähellä Lysikrateen muistomerkkiä. Arkkitehtuuriltaan se on risti neliössä -kirkko, jonka kupolia tukee neljä pylvästä. Kupoli on tyypillinen keskibysanttilaista ateenalaista tyyliä edustava pieni kahdeksankulmainen kupoli. Myöhemmin kirkkoon on tehty lukuisia muutoksia ja laajennoksia, ja sen bysanttilainen luonne tulee nykyisin ilmi ainoastaan kupolissa ja osassa julkisivua. Kirkon rakentamisessa on käytetty antiikin aikaisten rakennusten osia. Kirkkoon liittyy kaksi kappelia, joista oikeanpuoleinen on omistettu Pyhälle Antoniokselle ja vasemmanpuoleinen Pyhälle Sofialle ja tämän kolmelle tyttärelle.


title: Pyhän Katariinan kirkko (Ateena)

text: Aivan kirkon vieressä on näkyvissä antiikin aikaisia raunioita, mukaan lukien kaksi pystyssä säilynyttä joonialaista pylvästä sekä arkkitraavia. Pylväät ovat olleet osa peristyylipihaa. Ne on tehty Hymettos- ja Pentelikon-vuorten marmorista ja niiden korkeus on noin 4,6 metriä. Alueella on ollut muun muassa Hadrianuksen aikana rakennettu kylpylä. Kirkon lähistöä on ehdotettu yhdeksi antiikin Ateenan arkaaisen Prytaneionin paikaksi.


title: Pyhän Nikolaoksen kirkko (Ateena)

text:
Pyhän Nikolaoksen kirkko (; myös "Agíou Nikoláou tou Rangavá") eli "Rhangabeksen/Rangavaksen Pyhän Nikolaoksen kirkko" on bysanttilaisaikainen ortodoksinen kirkko Ateenassa Kreikassa.
Pyhän Nikolaoksen kirkko on rakennettu Ateenan keskibysanttilaisella kaudella 1000-luvun ensimmäisellä puoliskolla todennäköisesti noin vuosina 1040–1050. Se on omistettu Pyhälle Nikolaokselle. Kirkon rakennuttaja on ollut Rhangabes (myös Rangavas, Ragkavás) -sukua, mistä se on saanut lisänimensä. Suvun kuuluisin jäsen on keisari Mikael I Rhangabes. Erään tulkinnan mukaan nimi olisi periytynyt paikalla aikaisemmin olleesta, 800-luvulla rakennetusta kirkosta, jonka olisi rakentanut Mikaelin poika Theofylaktos. Se puolestaan olisi rakennettu antiikin aikaisen temppelin paikalle. Pyhän Nikolaoksen kirkko oli alun perin yksityinen ja myöhemmin se tuli kaikkien kaupunkilaisten käyttöön. Kirkko oli keskiajan Ateenassa merkittävä ja sen mukaan nimettiin sekä ympäröivä alue että läheinen kaupunginmuurin portti.


title: Pyhän Nikolaoksen kirkko (Ateena)

text: Kirkko sijaitsee Prytaneíou- ja Epichármou-katujen risteyksessä Plákan kaupunginosassa Anafiótikan alueen alapuolella. Arkkitehtuuriltaan se on risti neliössä -kirkko, jonka kupolia tukee neljä pylvästä. Kupoli on tyypillinen keskibysanttilainen ateenalaista tyyliä edustava pieni kahdeksankulmainen kupoli. Myöhemmin vuoden 1838 jälkeen kirkkoon tehtiin lisäyksiä, joiden myötä se menetti suuren osan bysanttilaisesta luonteestaan. Siihen lisättiin muun muassa nartheks, kellotorni, erillinen kappeli sekä muita osia. Kirkko kunnostettiin ja palautettiin osittain alkuperäiseen asuunsa vuosina 1979–1980.


title: Taksiarkkien luostari (Ateena)

text: Taksiarkkien luostari () eli "Petrákiksen (Ruumiittomien) Taksiarkkien luostari" on bysanttilaisaikainen ortodoksinen luostari Ateenassa Kreikassa. Se on omistettu Pyhille Taksiarkeille eli taivaallisten sotajoukkojen johtajille, toisin sanoen arkkienkeleille Gabriel ja Mikael.


title: Taksiarkkien luostari (Ateena)

text: Luostarin ainoa bysanttilaiselta keskiajalta peräisin oleva osa on sen pääkirkko eli "katholikon". Se on rakennettu Ateenan keskibysanttilaisella kaudella mahdollisesti jo 900-luvun lopulla. Pitkän historian vuoksi siihen on tehty usein muutoksia. Myöhäisbysanttilaisella ajalla tai osmanivallan ajan alussa kirkkoon lisättiin nartheks. Kirkko on ollut ajan kuluessa eri luostarien alaisuudessa. Vuosien 1500–1673 välillä se oli hylättynä. Taksiarkkien luostarin perusti vuonna 1673 Parthénios Petrákis, mistä luostari on saanut lisänimensä. Tuolloin kirkkoa laajennettiin ja sen ympärille rakennettiin luostarirakennuksia. Vuonna 1777 luostarista tuli stauropegiaalinen.


title: Taksiarkkien luostari (Ateena)

text: Kirkko kunnostettiin vuonna 1804. Tilojen puutteen vuoksi kirkkorakennusta käytettiin vuosina 1834–1858 ruutivarastona ja luostarin keljoja sotilaiden majoitustiloina. Tämän jälkeen luostari jatkoi toimintaansa, ja se on Ateenan harvoja vanhempia edelleen toiminnassa olevia luostareita. Balkanin sotien aikana 1900-luvun alussa luostarin rakennuksia käytettiin hätämajoitukseen ja toisen maailmansodan aikana sotasairaalana. 1900-luvun jälkimmäisellä puoliskolla kirkko on palautettu bysanttilaisaikaiseen asuunsa poistamalla myöhemmät lisäykset.


title: Taksiarkkien luostari (Ateena)

text: Kirkko sijaitsee Kolonákin kaupunginosassa I. Gennadíou-kadulla myöhempien rakennusten ympäröimänä. Arkkitehtuuriltaan kirkko on risti neliössä -kirkko, jonka kupolia tukee neljä pylvästä. Kupoli on pieni ja kahdeksankulmainen. Kirkon itäpäässä on kolme apsista.


title: The Fallen

text: The Fallen on skotlantilaisen indie rock-yhtye Franz Ferdinandin kappale, joka julkaistiin kolmantena singlenä yhtyeen toiselta albumilta "You Could Have It So Much Better" ja se nousi Britannian singlelistan sijalle 14. Skotlannin singlelistalla paras sijoitus oli 4.


title: The Fallen

text: Kappaleen sanoitukset ovat saaneet vaikutteita uuden testamentin kertomuksista.


title: Vapahtajan kirkko (Ateena)

text:
Vapahtajan kirkko () eli "Kottákiksen Vapahtajan kirkko" (Σωτείρα του Κοττάκη, "Soteíra tou Kottáki" tai Αγία Σωτήρα, "Agía Sotíra") on bysanttilaisaikainen ortodoksinen kirkko Ateenassa Kreikassa.
Vapahtajan kirkon ydin on rakennettu Ateenan keskibysanttilaisella kaudella 900-luvun lopulla tai 1000-luvun alussa, ja se on Ateenan vanhimpia säilyneitä kirkkoja. Alun perin kirkko oli omistettu Neitsyt Marialle ("Panagía Sotíra") ja nykyisin Vapahtajan kirkastumiselle. Lisänimensä kirkko on saanut Ateenassa 1700-luvulla ja jo kauan ennen tätä vaikuttaneesta Kottákisten suvusta. Kirkko käsi suuria vaurioita Kreikan vapaussodassa 1800-luvun alkupuolella, ja se kunnostettiin tämän jälkeen. Vuosina 1827–1855 kirkko toimi kaupungin veneläisortodoksisena kirkkona ennen kuin läheinen Lykodemosten Vapahtajan kirkko otettiin tähän käyttöön.


title: Vapahtajan kirkko (Ateena)

text: Kirkko sijaitsee Plákan kaupunginosassa Kydathenaíon- ja Sotíros-katujen kulmauksessa. Kirkko on arkkitehtuuriltaan risti neliössä ja sen itäpäässä on kolme apsista. Kirkkoon on ajan kuluessa, erityisesti vuosina 1908–1917, tehty suuria muutoksia ja lisäyksiä, ja se muistuttaa nykyasussaan vain pieneltä osaltaan bysanttilaista kirkkoa. Kellotorni lisättiin vuonna 1908.


title: Vladimir Beekman

text: Vladimir Beekman (23. elokuuta 1929 Tallinna – 3. lokakuuta 2009 Tallinna) oli virolainen kirjailija ja kääntäjä.


title: Vladimir Beekman

text: Autonkuljettajan poika Vladimir Beekman opiskeli 1948–1953 Tallinnan teknillisessä korkeakoulussa ja toimi kustannustoimittajana vuoteen 1956 asti, jolloin jäi vapaaksi kirjailijaksi.


title: Vladimir Beekman

text: Beekman kirjoitti paljon sekä runoutta että proosaa. Sen lisäksi hän vironsi kirjallisuutta useasta kielestä, muun muassa ruotsista. Hän on kääntänyt muun muassa monia Astrid Lindgrenin ja Tove Janssonin lastenkirjoja. Lisäksi hän on tehnyt elokuvakäsikirjoituksia ja näytelmiä.


title: Vladimir Beekman

text:
Beekmanin proosa oli aluksi matkakirjoja ja nuortenkirjoja. Myös hänen romaaneissaan on usein vaikutteita hänen maailmanmatkoiltaan. Romaanin "Transiitreisija" (”Transitmatkustaja”, 1967)
tapahtumapaikkana on kansainvälinen lentokenttä. Groteski ja satiirinen "Eesli aasta" (”Aasin vuosi”, 1979) sijoittuu kuvitteelliseen pieneen saarivaltioon, jonka vallitsevia arvoja ovat kulutus ja voitontavoittelu. Näistä poikkeaa "Ja sada surma" (”Ja sata kuolemaa”, 1978), dokumenttiaineistoon pohjautuva sotaromaani, joka sijoittuu kesään 1941.


title: Vladimir Beekman

text: Vuosina 1971–1976 Beekman toimi Viron neuvostotasavallan kirjailijaliiton johtokunnan ensimmäisenä sihteerinä ja vuodesta 1983 puheenjohtajana. Vuonna 1976 hän sai Viron SNT:n ansioituneen kirjailijan arvon.


title: Vladimir Beekman

text: Vladimir Beekman oli naimisissa kirjailija Aimée Beekmanin kanssa.


title: LRC

text: LRC on tiedostomuoto (tiedostopääte codice_1), jota käytetään erityisesti musiikin sanoitusten (eng. "lyrics") tallentamiseen, jonka avulla sanat voidaan näyttää reaaliaikaisesti. Yleensä ääni- tai videotiedostoa vastaavat .lrc-tiedostot ovat samannimisiä, pois lukukien tiedostopääte (esimerkiksi codice_2 ja codice_3).


title: LRC

text: LRC-formaatti tukee kuitenkin sanoitusten ajoittamista jopa merkki kerrallaan, ja täten sitä voidaan käyttää mm. karaoke-sovelluksissa, toisin kuin joitakin yksinkertaisia tekstityksessä käytettyjä tiedostotyyppejä.


title: LRC

text:
Yksinkertainen muoto sallii yhden rivin näyttämisen kerrallaan. Rivi alkaa hakasuluilla, joissa lauseen ajoitus muodossa codice_4 eli codice_5 .
Kappaleen ja lyriikoiden tietoja voidaan puolestaan tallettaa tiedoston alkuun erilaisin tagein (alla lueteltuna vain neljä). On kuitenkin ohjelmistosta kiinni, käytetäänkö tietoja hyväksi.


title: LRC

text: Parannellussa versiossa yksittäisen rivin jokainen merkki tai sanan aloituskohta voidaan esittää tarkasti käyttämällä rivillä haluttua kohtaa ennen merkintätapaa codice_6. Tiedostoa lukeva ohjelmisto pystyy myös täten animoimaan siirtymän sanojen välille.


title: Kiiking

text: Kiiking on urheilulaji, jonka on kehittänyt virolainen Ado Kosk noin vuonna 1996.


title: Kiiking

text: Viron kielessä "kiik" tarkoittaa keinua. Kiiking-keinun aisat on valmistettu teräksestä niin, että keinuja voi heilahtaa keinun akselin ympäri. Keinuja on jaloista kiinni keinun laudassa. Keinumisen aloittamiseksi keinuja ottaa vauhtia kyykistyen ja nousten keinussa, ja taitava keinuja heilauttaa itsensä ympäri.


title: Kiiking

text: Ado Kosk havaitsi, että keinuminen akselin ympäri on sitä vaikeampaa, mitä pitemmät keinun aisat ovat. Hän suunnitteli ja patentoi teleskooppiaisat, joita voi pidentää, jos haluaa tehdä keinumisesta vaikeampaa. Voittaja on se, joka keinuu ympäri pisimmillä aisoilla.


title: Kiiking

text: Vuonna 2015 keinui yhdysvaltalainen Matt Dart Georgiasta ennätyksellisellä 5,31 metrin keinulla, mutta ennätyksen rikkoi Jon Kasprisin uudella 5,66 metrin keinulla. Vuonna 2012 teki aucklandilanen Maxwell White Uuden-Seelannin ennätykseksi 4,83 metriä. Viron ennätyksen 7,03 metriä on tehnyt vuonna 2012 Ants Tamme, joka rikkoi edellisen, Andrus Aasamäen, ennätyksen 7,02 metriä vuodelta 2004, ja hän pääsi sillä Guinnessin ennätyslistalle.


title: Kiiking

text: Kiiking-keinu muistuttaa perinteistä kyläkeinua (aisakeinu, juhannuskeinu).


title: Hakala (Hyvinkää)

text: Hakala on Hyvinkään kaupunginosa. Se sijaitsee kaupungin keskustan eteläosassa ja rajoittuu idässä Helsinki–Riihimäki-rataan ja Marttiin, etelässä Hakakallioon, lännessä Vehkojaan ja pohjoisessa Hakalanmäkeen. Hakala-Hakalanmäen alueella on asukkaita noin 3 500.


title: Hakala (Hyvinkää)

text: Hakalan kaupunginosa kuuluu Hyvinkään uusimpiin. Sitä alettiin suunnitella 1970-luvulla ja niin alueen kerrostalot kuin pientalotkin on rakennettu pääosin 1980-luvulla.


title: Hakala (Hyvinkää)

text: Hakalan palveluihin kuuluvat kauppa, päiväkoti, koulu sekä urheilukenttä. Hyvinkään rautatieaseman ja Hakalan väliä liikennöi paikallisliikenteen bussilinja 4.


title: Mustamännistö

text: Mustamännistö on Hyvinkäällä sijaitseva omakotitalovaltainen kaupunginosa. Se sijaitsee kaupungin keskustan itäpuolella rajoittuen pohjoisessa Sahanmäkeen ja etelässä Tanssikallioon. Mustamännistön asukasluku on noin 5 000.


title: Mustamännistö

text: Aluetta alettiin kaavoittaa Hyvinkään villatehtaan asukkaiden asuinalueeksi 1920-luvulla, jolta ajalta moni alueen puuomakotitaloista on peräisin. Mustamännistössä on myös 1940-1950-luvuilla rakennettu kerrostaloalue.


title: Mustamännistö

text: Hyvinkään rautatieaseman ja Mustamännistön välillä kulkevat paikallisliikenteen bussilinjat 2 ja 2A.


title: Ralf Parve

text: Ralf Parve (25. kesäkuuta 1919 Rakvere – 29. huhtikuuta 2011) oli virolainen kirjailija ja runoilija. Hän kirjoitti puolen tusinaa runokokoelmaa, lastenkirjoja ja näytelmiä. Häneltä ilmestyi myös artikkelikokoelmia, muistelmat ja yhdessä puolison Lilli Prometin kanssa kirjoitettuja matkakertomuksia.


title: Ralf Parve

text: Ensimmäiset epäkypsinä pidetyt runonsa Ralf Parve kirjoitti rintamasotilaana. Sodan jälkeen hänen runoutensa teemoja olivat kansainvälisyys, rauhantyö ja vallankumoustyön menneisyys. Hänen runonsa olivat kaavamaisen julistavia ja ajankohtaansa sidottuja. Hänen lastenrunoteoksensa saivat suosiota monina käännöksinä eri puolilla Neuvostoliittoa.


title: Caitlin Patterson

text: Caitlin Patterson (s. 30. tammikuuta 1990) on yhdysvaltalainen maastohiihtäjä.


title: Caitlin Patterson

text: Patterson kilpaili maastohiihdon maailmancupissa ensimmäisen kerran Canmoressa joulukuussa 2012. Ensimmäiset maailmancupin pisteensä hän saavutti Falunissa helmikuussa 2016 oltuaan 10 kilometrin vapaan hiihtotavan yhteislähtökilpailussa 25:s.


title: Juhan Peegel

text: Juhan Peegel (19. toukokuuta 1919 Saarenmaa – 6. marraskuuta 2007) oli virolainen kielitieteilijä, sanomalehtiopin professori ja kirjailija. Hänen teoksistaan on suomennettu romaani "Kaaduin ensimmäisenä sotakesänä".


title: Juhan Peegel

text: Peegel syntyi saarenmaalaiseen viljelijäperheeseen ja opiskeli vuosina 1933–1938 Saarenmaan yhteislyseossa. Sotapalveluksen jälkeen hän opiskeli Tarton yliopiston historiallis-kielitieteellisessä tiedekunnassa ja työskenteli samalla "Postimees"- ja "Edasi"-lehtien toimituksissa. Vuodesta 1953 hän toimi yliopiston sanomalehtiopin opettajana ja vuodesta 1976 hoiti professorin tehtävää. Vuonna 1979 hänet nimitettiin journalismin laitoksen johtajaksi.


title: Juhan Peegel

text: Akateemisen työnsä ohessa Juhan Peegel on kirjoittanut joukon lyyrisiä kertomuksia, jotka on julkaistu kokoelmissa "Saaremaa motiive" (”Saarenmaalaisia aiheita”, ), "Lühikesed lood" (”Lyhyitä tarinoita”, 1970) ja "Teed ja ristteed" (”Tiet ja poikkitiet”, 1976). Toisen osan hänen tuotannostaan muodostavat humoristiset tarinat, joissa Peegel kirjoittaa nykyajan asioista vanhan ajan kansanvalistustyylillä. Näitä pakinoita on julkaistu muun muassa kokoelmassa "Üks kaunis jutu ja õpetuse raamat" (1966) sekä salanimellä Heinrich Dawid Rosenstrauch julkaistuissa "Kolm tahedat lugemist" (1973) ja "Neli tahedat lugemist" (1996).


title: Juhan Peegel

text: Vuonna 1999 Juhan Peegel valittiin television ohjelmasarjassa sadan suurimman virolaisen joukkoon.


title: Sehun

text: Oh Sehun (Kor. 오세훈, s. 12. huhtikuuta 1994) tunnetummin Sehun, on korealainen rap-artisti, tanssija ja näyttelijä. Hän on osana etelä-korealaista poikayhtyettä EXOa. Hän on yhtyeen räppäri ja tanssija.


title: Sehun

text: Sehun syntyi Jungnanggukissa, Seoulissa, Etelä-Koreassa, 12. huhtikuuta 1994. Hän valmistui Performing Arts Seoul koulusta helmikuussa 2013. Hänellä on veli, joka on häntä kolme vuotta vanhempi.


title: Sehun

text: Sehun scoutattiin ensimmäisen kerran S.M Entertainmentiin 12-vuotiaana, kun hän oli syömässä ystäviensä kanssa lounasta. Vaikka hän aluksi juoksikin tiedustelijaa pakoon 30 minuuttia, hänet lopulta hyväksyttiin S.M Entertainmentiin vuonna 2008. Hän kävi läpi neljä esiintymiskoetta kahdessa vuodessa. 10. tammikuuta 2012 Sehun virallisesti ilmoitettiin olevan EXOn viides jäsen.


title: Sehun

text: Helmikuussa 2016 viidensissä Gaon Chart K-pop Awardseissa, Sehun ansaitsi Weibo Star Awardin kiinalaisen Sina Weibon käyttäjien äänestyksellä. Maaliskuun 14. päivä 2016 Sehun vahvistettiin olevan mies pääroolissa elokuvassa "Catman". Elokuvan ennustetaan julkaistavan vuoden 2017 alkupuoliskolla.


title: Sehun

text: Heinäkuussa 2016 Sehun ilmoitettiin olevan mies pääroolissa web-draamassa "Dear Archimedes".


title: Sehun

text: Elokuvat


title: Sehun

text: Draamat


title: Mehiläinen (kirja)

text: Mehiläinen ("Pszczoły") on Piotr Sochan kuvittama lasten tietoteos. Sen on suomentanut Päivi Paloposki, ja suomennoksen on julkaissut vuonna 2016 Nemo. Kirja kertoo mehiläisistä.


title: Mehiläinen (kirja)

text: Piotr Socha (s. 1966) on palkittu puolalainen kirjankuvittaja, jonka isä oli mehiläistenhoitaja.


title: Mehiläinen (kirja)

text: Kirja alkaa sadan miljoonan vuoden takaisesta ajasta, jolloin mehiläisiä on ainakin ollut, sillä on löydetty vanhaa meripihkaa, jossa on jähmettynyt raidallinen hyönteinen. Kirjan kullakin aukeamalla käsitellään yhtä mehiläiseen liittyvää aihetta. Viimeinen aukeama on omistettu pienille tietoiskuille, kuten että jäätyään eläkkeelle salapoliisi Sherlock Holmes ryhtyi harrastamaan mehiläisten hoitoa ja kirjoitti aiheesta opaskirjan "Practical Handbook of Bee Culture, with some Observations upon the Segregation of the Queen" ('Mehiläishoidon käytännön oppikirja – sisältää huomioita kuningattaren eristämisestä').


title: Mehiläinen (kirja)

text: Arja Kivipelto sanoo arviossaan Helsingin Sanomissa, että lukija yllättyy joka kerta lehteä kääntäessään, sillä aina tulee uudenlainen, uudesta asiasta kertova kokonaisuus. Vaikka tekstiä on sivuilla aika vähän, niissä on paljon tietoa.


title: Toeplitzin konjektuuri

text: Toeplitzin konjektuuri ( tai "square peg problem") on eräs matemaattiinen ratkaisematon geometrinen ja topografinen ongelma, eli konjektuuri. Konjektuurin esitteli ensi kerran Otto Toeplitz vuonna 1911. Konjektuuri on siten nimetty hänen mukaan.


title: Toeplitzin konjektuuri

text: Konjektuurin perusidean mukaan jokaisesta kaksiulotteisesta itseään leikkaamattomasta kuviosta (eli Jordanin käyrästä) on mahdollista muodostaa neliö (kaikki sivut yhtä pitkiä) ainakin yhden kerran.


title: Toeplitzin konjektuuri

text: Väite on todistettavissa esimerkiksi ympyrälle, kolmioille ja neliöille, mutta ei toistaiseksi Jordanin käyrälle.


title: Egon Rannet

text: Egon Rannet (vuoteen 1940 "Jevgeni Brükke", 29. marraskuuta 1911 Tukholma, Ruotsi – 1. marraskuuta 1983 Tallinna) oli virolainen kirjailija.


title: Egon Rannet

text: Rautatieläisperheeseen syntynyt Rannet jäi varhain orvoksi ja elätti itseään monenlaisilla töillä. Toisessa maailmansodassa hän palveli Neuvostoliiton puna-armeijassa ja toimi sitten 1944–1947 Tallinnassa oikeuslaitoksessa ja rikostutkijana. Vuodesta 1948 hän toimi kirjailijana.


title: Egon Rannet

text: Rannet kirjoitteli aluksi lehtijuttuja, pakinoita ja ulkopoliittisia satiireja. Vuonna 1957 valmistunut näytelmä löi hänet läpi näytelmäkirjailijana. 1960-luvun mittaan hänen suosionsa alkoi kuitenkin laskea muuntautumiskyvyn puutteen takia, ja uransa lopulla hän keskittyi proosaan laajan eeppisellä maaseuturomaanillaan "Kivid ja leib" (”Kivet ja leipä”). Sen ensimmäinen osa ilmestyi 1972 ja toinen 1985.


title: Kiviniemi (Sakkola)

text: Sakkolan pitäjään Suomen ajalla kuulunut Kiviniemi (ven. Лосево, Losevo) on nykyään suosituimpia pysähdyspaikkoja Karjalan kannaksella niin suomalaisten kuin venäläistenkin keskuudessa. Kuohuvan Vuoksen virran yli kulkee silta, ja tämän sillan pohjoispuolella on tärkeä taukopaikka ja palvelupiste.


title: Kiviniemi (Sakkola)

text: Kiviniemen sillan eteläpuolella, valtatien itäpuolella, on vanhan 1600-luvun linnoituksen jäänteet.


title: Kiviniemi (Sakkola)

text: Kuuden kilometrin päässä Kiviniemen kylästä sijaitsi Kasarmilan nimellä tunnettu Kiviniemen kasarmialue jonka puiset kasarmirakennukset valmistuivat 1920-luvun alussa. Kiviniemen kasarmialueelle oli sijoitettuna vuodesta 1922 alkaen Savon Jääkärirykmentin III pataljoona (myöhemmin Savon Prikaatin III pataljoona ja 1930-luvulla Vuoksen Jääkäripataljoona ja Jääkäripataljoona 4). Kiviniemessä oli 1930-luvulla kantahenkilökuntaa noin 150 ja varusmiehiä koulutettiin vuodessa noin tuhat. Kasarmilla oli oma sairaala, sotilaskoti ja reservialiupseerikoulu. Pataljoonalla oli myös oma soittokunta. 1930-luvulla Kiviniemeen valmistui kolmikerroksinen kivinen kasarmirakennus. Kiviniemen kasarmialue on edelleen sotilaskäytössä.


title: Kiviniemi (Sakkola)

text: Kirjailija Pentti Haanpää suoritti asevelvollisuutensa 1925–1926 Kiviniemen kasarmilla ja hän kirjoitti 1928 ilmestyneen novellikokoelmansa Kenttä ja kasarmi kokemustensa pohjalta.


Salibandyn maailmanmestaruuskilpailut 2016 järjestettiin Latvian Riiassa 3.–11. joulukuuta 2016. Ne olivat järjestyksessään 11. MM-kisat. Turnauksen voitti Suomi, joka voitti loppuottelussa hallitsevan maailmanmestarin Ruotsin. Mestaruus oli Suomen kolmas maailmanmestaruus.


title: Salibandyn maailmanmestaruuskilpailut 2016

text: Salibandyn MM-kilpailujen pelijärjestelmänä on vuodesta 2014 käytössä ollut jaottelu, jossa A- ja B-lohkoissa pelasivat maailmanrankingissa korkeimmalla olevat kahdeksan maata ja C- ja D-lohkoissa loput maat.


text: Alkulohkojen jälkeen parhaimmat joukkueet neljännes- ja puolivälieriin. A- ja B-lohkojen kaksi parasta menivät suoraan puolivälieriin, joihin pääsivät myös voittajat neljännesvälieristä, joissa pelasivat A- ja B-lohkojen kolmonen ja nelonen C- ja D-lohkon kahta parasta vastaan.


text: A-lohko


text: B-lohko


text: C-lohko


text: D-lohko


text:
Alexander Galante Carlström • Matej Jendrisak • Peter Kotilainen
Krister Savonen • Tatu Väänänen
Pascal Meier


title: Chen (laulaja)

text: Kim Jongdae (kor.김종대, s. 21. syyskuuta 1992) tunnetummin nimellä Chen, on eteläkorealainen laulaja, lauluntekijä sekä näyttelijä. Hän on osana eteläkorealaista poikayhtyettä Exoa. Hän kuuluu myös Exon sub-unitiin Exo-CBX.


title: Chen (laulaja)

text: 2011-2014: Uran alkuvaiheet


title: Chen (laulaja)

text: Chenistä tuli trainee S.M Entertainmentin casting systeemin kautta 2011, kun hän oli 18-vuotias. 29. joulukuuta 2011, hänet virallisesti ilmoitettiin Exon neljäntenä jäsenenä. Hän teki ensimmäisen julkisen esiintymisensä Exo jäsenenä yhdessä Luhanin, Taon ja Kain kanssa, vuoden 2011 SBS Gayo Daejeonissa.


title: Chen (laulaja)

text: Vuonna 2014 Chen liittyi balladi yhtyeeseen SM the Ballad, joka luotiin S.M Entertainmentin toimesta vuonna 2010. Yhtye julkaisi toisen albuminsa Breath, jonka lauloi kiinan kielisen version albumin pääkappaleesta "Breath" Chen lauloi Zhang Liyinin kanssa.


title: Chen (laulaja)

text: Heinäkuussa 2014 Chen julkaisi ensimmäisen soolo kappaleensa "The Best Luck" osana soundtrackia televisio draamaan It's Okay, That's Love, missä toinen Exon jäsen D.O näytteli sivuroolia. "The Best Luck" palkittiin "Best OST by a Male Artist" palkinnolla ja "Best OST Song" palkinnolla, 5th So-Loved Awardseissa ja 16th Seoul International Youth Film Festivalissa.


title: Chen (laulaja)

text: 2015- : Soolo toimet ja Exo-CBX


title: Chen (laulaja)

text: Kesäkuussa 2015, Chen kirjoitti sanat lauluun "Promise", yhdessä Exon jäsenten Chanyeolin ja Layn kanssa. Elokuussa 2015 hän teki musiikkiteatteri debyyttinsä näyttelemällä roolia Benny SM C&C productionissa In the Heights.


title: Chen (laulaja)

text: Helmikuussa 2016, Chen ja etelä-korealainen laulaja Punch julkaisivat kappaleen "Everytime" soundtrackiksi televisio draamaa sarjaan Descendants of the Sun. Huhtikuussa 2016, Chen ja etelä-korealainen rap-artisti Heize julkaisivat kappaleen "Lil' Something" osana S.M. Entertainmentin Station musiikki projektia. Elokuussa 2016, Chen yhdessä Exo jäsenten Xiuminin ja Baekhyunin kanssa lauloi alkuperäisen soundtrackin "For You" televisio sarjaan Moon Lovers: Scarlet Heart Ryeo. Lokakuussa 2016, hän yhdessä DJ Alesson kanssa julkaisi toisen kappaleen Station projektiin nimellä "Years".


title: Chen (laulaja)

text: Lokakuussa 2016, S.M Entertainment julkisti, että yhdessä Baekhyunin ja Xiuminin kanssa Chen debyyttaisi Exon ensimmäisessä sub-unitissa Exo-CBX. He esittivät kappaleen "For You" 2016 Busan One Asia Festivalissa, ensimmäisenä Exo-CBX:in toimena. Heidän debyytti Hey Mama! julkaistiin lokakuun 31. päivä.


title: Chen (laulaja)

text: Heinäkuun 19. päivä 2016, Chen postasi viestin Exon viralliselle fanisivulle, että ei enää aio vastaanottaa lahjoja faneilta. Hän totesi, että hänestä on tullut anteeksipyytäväinen kaikista lahjoista mitä hän on faneiltaan saanut.


title: Chen (laulaja)

text: Draamat


title: Chen (laulaja)

text: Televisio ohjelmat


title: Mouhous

text: Mouhous on kunta Ranskan lounaisosassa Pyrénées-Atlantiquesin departementissa. Kunnassa oli 52 asukasta vuonna 2013.


title: Katkennut linja

text: Katkennut linja () on autolautta M/S Estonian 28. syyskuuta 1994 sattuneen suuronnettomuuden 852 uhrin muistoksi pystytetty vaikuttava muistomerkki Tallinnan Kesklinnan kaupunginosassa. Mustasta graniitista veistetyn, katkennutta kaarta esittävän suurikokoisen teoksen suunnittelivat kuvanveistäjä Villu Jaanisoo ja arkkitehti Jorma Mukala. Veistokseen liittyy suuri muistokivi, johon on kaiverrettu kunkin merionnettomuudessa kuolleen matkustajan tai henkilökunnan edustajan nimi. Menehtyneistä 501 oli ruotsalaisia, 285 virolaisia, 17 latvialaisia, 11 venäläisiä, 10 suomalaisia ja 10 saksalaisia. Muistomerkin paljasti Viron presidentti Lennart Meri onnettomuuden 2-vuotispäivän aattona 27. syyskuuta 1996.


title: Kilpolansaari

text: Kilpolansaari (ven. Ки́льпола) on noin 6 × 8 kilometrin kokoinen saari luoteisella Laatokalla. Silta liittää sen mantereeseen. Se on tunnettu graniittikukkuloista, jotka nousevat 60 metrin korkeuteen asti. Kukkuloita ympäröivät mäntymetsät. Saarella on myös sisäjärviä.


title: Madagaskarinuikku

text: Madagaskarinuikku, aikaisemmalta nimeltään hartlaubinpikku-uikku ("Tachybaptus pelzelnii") on uikkulintuihin kuuluva lintulaji. Sen levinneisyysaluetta on Madagaskar. Sen pieni noin 2 000 yksilön suuruinen kanta on entisestään pienenemässä, ja laji luokitellaan erittäin uhanalaiseksi.


title: Madagaskarinuikku

text: Madagaskarinuikku on noin 25 senttimetriä pitkä. Sen tunnistaa pesimähöyhenyksestä, jossa on musta päälaki ja juova alas niskaan, usein punertavat korvanpeitinhöyhenet ja kaulan sivut, vaaleanharmaat posket, kurkku ja kaulan etuosa. Joillakin yksilöillä on kapea valkea juova silmän alla päälaen ja korvanpeitinhöyhenten välissä.


title: Madagaskarinuikku

text: Laji on paikkalintu mutta voi siirtyä etsimään sopivaa elinaluetta. Se pesii elokuun ja maaliskuun välisenä aikana makeanveden järvillä ja lammilla, joissa kasvaa lumpeita. Se rakentaa vesikasvillisuudesta pesän, joka kiinnittyy rantakasvillisuuteen, varsinkin lummekasveihin.


title: Madagaskarinuikku

text: Lajin pääravintoa ovat todennäköisesti hyönteiset, mutta se voi syödä myös pieniä kaloja ja äyriäisiä.


title: Madagaskarinuikku

text: Lajin uhkana ovat elinympäristöje tuhoutuminen riisin- ja rahakasviviljelyn takia sekä uudet kalalajit ja kalastuksen tehostuminen ja takertuminen verkkoihin. Kasvinsyöjäkalalajien istutus vähentää vesikasvillisuutta, mikä suosii pikku-uikkua, ja sen on arveltu olevan uhka madagaskarinuikulle. Merkittävää on kuitenkin että kalastus on Madagascarilla vaaraksi kaikille uikkulajeille.


title: Ahvenanmaan miehitys

text: Ahvenanmaan miehitys tapahtui vuonna 1918 Suomen sisällissodan aikana, jolloin Ahvenanmaan miehittivät ensin Ruotsin ja sen jälkeen Saksan joukot. Saarilla oli tuolloin myös suomalaisia valkoisia ja punakaartilaisia sekä venäläistä sotaväkeä. Taisteluja ei Ahvenanmaalla kuitenkaan käyty kuin yksi.


title: Ahvenanmaan miehitys

text: Ruotsalainen laivasto-osasto miehitti saariryhmän noin kaksi viikkoa Suomen sisällissodan syttymisen jälkeen 15. helmikuuta, jonka jälkeen saksalaiset tekivät oman maihinnousunsa 5. maaliskuuta ja suurin osa ruotsalaisista joukoista poistui. Saksalaiset pysyivät Ahvenanmaalla vuoden 1918 loppuun saakka, mutta varsinaisesti Ahvenanmaan kysymys ratkaistiin vasta kolme vuotta myöhemmin, kun Kansainliitto päätöksellään vahvisti saarten kuuluvan Suomelle.


title: Ahvenanmaan miehitys

text: Venäjän vallankumouksen myötä maan vaikutusvalta Itämeren piirissä oli heikentynyt ja näin Ruotsi näki mahdollisuuden liittää strategisesti tärkeä saariryhmä alueisiinsa vasta itsenäistyneeltä Suomelta. Taustalla oli pelko siitä, että Ahvenanmaata oli mahdollisuus käyttää Ruotsia vastaan suunnattuun hyökkäykseen. Lisäksi Ahvenanmaan väestö oli halukas Suomen sijasta liittymään osaksi Ruotsia. Saksalla puolestaan oli omat intressinsä pohjoisen Itämeren alueella ja se halusi saaret haltuunsa muun muassa Suomeen tehtävää maihinnousua varten. Sisällissodan syttyessä Ahvenanmaalla oli noin 2 000 miehen vahvuinen venäläinen varuskunta, jolla ei kuitenkaan ollut kiinnostusta saarten puolustamiseen.


title: Ahvenanmaan miehitys

text: Krimin sodan jälkeen 1856 solmitussa Pariisin rauhassa Ahvenanmaa demilitarisoitiin, mikä käytännössä tarkoitti sitä, ettei Venäjä saanut rakentaa saarille linnoituksia. Ensimmäisen maailmansodan sytyttyä vuonna 1914, Venäjä kuitenkin ryhtyi linnoittamaan Ahvenanmaata liittolaistensa suostumuksella. Eri puolille saaria rakennettiin yhteensä kymmenen rannikkotykkipatteria sekä muun muassa kasarmeja, laitureita ja kaksi lentokenttää. Lisäksi lähinnä Maarianhaminan ympäristöön valmistui kenttävarustuksia torjumaan mahdollista maihinnousua. Tarkoituksena oli pitää saariryhmä Venäjän hallussa ja näin rajoittaa Saksan laivaston toimintaa Itämeren pohjoisosassa.


title: Ahvenanmaan miehitys

text: Ruotsalaisten mielestä Ahvenanmaan uudet linnoitteet kuitenkin olivat huomattavasti järeämmät, mitä hyökkäyksen torjumiseksi olisi tarvittu. Heidän mukaansa ne soveltuivat myös Ruotsia vastaan suunnattuun hyökkäykseen. Ruotsi katsoikin, että tarkoituksena oli uhata puolueettomana pysytellyttä maata ja saada se liittymään Saksaa vastaan sotineisiin ympärysvaltoihin.


title: Ahvenanmaan miehitys

text: Tsaarivallan kukistumisen jälkeen vuonna 1917 Ruotsin hallitus katsoi tilanteen olevan kypsä ongelman ratkaisemiseksi liittämällä Ahvenanmaa Ruotsiin ja myös saarten asukkaat olivat siihen halukkaita. Suomen itsenäistyttyä joulukuussa 1917 perustettiin Ahvenanmaalla pian kansanliike saarten saamiseksi Ruotsin yhteyteen. Tukholmaan matkusti lähetystö, joka vaati Ruotsin hallitusta ryhtymään toimenpiteisiin asian suhteen. Sisällissodan syttymisen jälkeen Ruotsin hallitus lähetti 1. helmikuuta kaksi matkustaja-alusta tykkivene "HMS Svensksundin" saattamana evakuoimaan Suomessa asuvia kansalaisiaan Porissa sijaitsevasta Mäntyluodon satamasta, jonne vajaan kahden viikon kuluttua tehtiin vielä toinenkin pelastusretki. Suomesta evakuoitiin yli tuhat Ruotsin kansalaista. 8. helmikuuta ahvenanmaalaisten lähetystö vieraili Ruotsin ulkoministerin Johannes Hellnerin ja kuningas Kustaa V:n luona, pyytäen virallisesti apua venäläisen sotaväen väitettyä mielivaltaa ja kurittomuutta vastaan. Myös Ruotsin lehdistö kirjoitti asiasta ja vaati hallitukselta toimenpiteitä humanitäärisiin seikkoihin vedoten. Lähetystön mukaan Ahvenanmaalla oli järjestetty kansanäänestys, jonka tuloksena 95% asukkaista halusi liittyä Ruotsiin.


title: Ahvenanmaan miehitys

text: Sisällissota oli laajentunut Ahvenanmaalle helmikuun toisella viikolla, kun punaiset karkottivat 7. helmikuuta Uuteenkaupunkiin kokoontuneet Vakka-Suomen suojeluskunnat. Nämä suuntasivat jään ylitse kohti Ahvenanmaata, jonne joukot saapuivat 10. helmikuuta. Kapteeni Johan Fabrituksen johtama 460 miehen ryhmä ahdisteli saarille sijoitettuja venäläisiä, muun muassa vallaten Prästön lennätinaseman 14. helmikuuta. He ottivat vangeiksi parikymmentä venäläistä, joita vastarinnan sijaan kiinnosti vain lähestyvä kotiuttaminen.


title: Ahvenanmaan miehitys

text: Samaan aikaan Ruotsin hallitus lähetti Ahvenanmaalle laivasto-osaston, johon kuuluivat jäänmurtaja "Isbrytaren I", panssarilaiva "HMS Thorin" sekä kuljetusalus "SS Runeberg". Mukana oli pieni sotilasosasto, joka tarkoituksena oli suojella paikallisia asukkaita venäläisen sotaväen ja suomalaisten muodostamalta uhalta. Ruotsalaiset rantautuivat Eckeröön 15. helmikuuta, josta rohkaistuneena suomalaiset valkoiset ottivat venäläisiltä haltuunsa Boxön ja Saggön linnoitukset, kuvitellessaan ruotsalaisten saapuneen heidän avukseen. Ruotsalaiset kuitenkin alkoivat käymään Maarianhaminassa neuvotteluja venäläisten ja valkoisten kanssa. Ne kuitenkin katkesivat kahden päivän kuluttua, kun Turun seudun punaiset päättivät lähteä venäläisten avuksi ja lähettivät Ahvenanmaalle 17. helmikuuta jäänmurtaja "Murtajalla" 150 punakaartilaista. Samana päivänä käydyssä taistelussa valkoiset valtasivat Godbyn venäläisiltä, jotka kuitenkin onnistuivat pitämään hallussaan Jomalan kylän ja Sålisin linnoituksen. Kahden päivän kuluttua venäläiset ja punaiset yrittivät vielä tuloksetta vallata Godbytä takaisin.


title: Ahvenanmaan miehitys

text: Tilanteen kehityttyä avoimeksi taisteluksi, päättivä ruotsalaiset puuttua asioihin, esittämällä valkoisille väärennetyn ylipäällikkö C. G. E. Mannerheimin nimissä laaditun käskyn vetäytymisestä saarilta. Mannerheim olisi kuitenkin vetäytymisen sijaan halunnut Ahvenanmaalla olleiden valkoisten miehittävän koko saariston ja sen jälkeen alkavan valmistautua hyökkäykseen kohti punaisten hallussa ollutta Turkua. Tätä varten oli Tukholmassa Alexis Gripenbergin johdolla varustettu aselaiva, jonka Ruotsin viranomaiset kuitenkin pysäyttivät jo satamaan. Koska Ahvenanmaan valkoisilla ei ollut tietoa Mannerheimin todellisesta määräyksestä, päättivät he poistua saarilta 20. helmikuuta. Asioiden oikean laidan pian selvittyä Suomen senaatti esitti Ruotsin hallitukselle jyrkän vastalauseen ja Alexis Gripenberg valisti Tukholmassa Ruotsin lehdistöä maan hallituksen petollisesta menettelystä. Painostuksen alla Ruotsin hallitus joutui julkisesti vakuuttamaan, ettei tarkoituksena ollut ottaa Ahvenanmaata pysyvästi haltuun.


title: Ahvenanmaan miehitys

text: 19. helmikuuta Ahvenanmaalle saapui myös Vaxholmin rannikkotykistörykmentin komppania sekä vielä vuorokautta myöhemmin amiraali Carl August Ehrensvärdin komentamat panssarilaivat "HMS Sverige" ja "HMS Oscar II", tarkoituksenaan tehostaa venäläisille esitettyjä vaatimuksia saarilta poistumisesta. Venäläisillä ei ollut kiinnostusta ryhtyä taisteluihin ruotsalaisia vastaan ja niinpä heidän poliittinen edustajasa Vatslav Vorovski sopi 22. helmikuuta venäläisten jättävän Ahvenanmaan ruotsalaisille. Venäjän Itämeren laivastoa tuolloin hallinnut organisaatio Tsentrobalt antoi virallisen määräyksen vetäytymisestä seuraavana päivänä. Koko Ahvenanmaa siirtyi lopullisesti Ruotsin haltuun, kun Götan henkikaartin 500 miehen pataljoona nousi Eckerössä maihin 24. helmikuuta ja miehitti Maarianhaminan 2. maaliskuuta. Jäänmurtaja "Murtaja" puolestaan vei 300 venäläistä ja suomalaiset punakaartilaiset Turkuun.


title: Ahvenanmaan miehitys

text: Saksan keisarikunnan ja Neuvosto-Venäjän välinen aselepo oli päättynyt 18. helmikuuta, jonka jälkeen saksalaiset olivat aloittaneet etenemisensä Baltiassa. Samalla he päättivät ottaa haltuunsa myös strategisesti tärkeän Ahvenanmaan, koska tiedossa ei ollut, siirtyisikö toistaiseksi puolueettomana pysytellyt Ruotsi vielä ympärysvaltojen puolelle. Koska Suomen valkoiset sen sijaan olivat Saksan liittolaisia, tilasivat he Vaasassa sisällissodan aikana toimineelta senaatilta pyynnön Ahvenanmaan miehittämisestä, joka saapui Berliiniin 22. helmikuuta. Saksalaisten tarkoituksena oli koota joukkoja Ahvenanmaalle ja tehdä siitä tukialue, jonka jälkeen suoritettaisiin maihinnousu Rauman alueelle valkoisten avuksi. Selkämeren huono jäätilanne kuitenkin muutti suunnitelmia ja maihinnousu päätettiin tehdä Rauman sijasta Hankoon.


title: Ahvenanmaan miehitys

text: Amiraali Hugo Meurerin johtama Saksan keisarillisen laivaston osasto lähti purjehtimaan Danzigista kohti Ahvenanmaata 28. helmikuuta. Huonon jäätilanteen hidastamana taistelulaivat "Rheinland" ja "SMS Westfalen" saapuivat lopulta Eckeröön 5. maaliskuuta, maihinnousujoukkonaan majuri August Schenck zu Schweinsbergin komentama 14. Mecklenburgin jääkäripataljoona. Saksalaisten koko sotilasosasto tunnettiin myös nimellä Aalands-Detachement. Vuorokautta myöhemmin ruotsalaiset joutuivat solmimaan saksalaisten kanssa sopimuksen Ahvenanmaan jakamisesta. Sen mukaan ruotsalaisia joukkoja jäi toistaiseksi Maarianhaminaan sekä Jomalaan ja molemmat osapuolet saivat käyttää Eckerön satamaa. Saarille pystytettiin myös Suomen senaatin hallinto, jonka edustajaksi Mannerheim lähetti meriupseeri Hjalmar von Bonsdorffin Ahvenanmaan suomalaiseksi sotilaskuvernööriksi.


title: Ahvenanmaan miehitys

text: Saksalaiset vangitsivat noin 1 000–1 200 vielä saarilla ollutta venäläistä ja ruotsalaiset puolestaan internoivat noin 250 ukrainalaista, puolalaista, liettualaista ja virolaista sotilasta Boråsin lähellä sijaitsevan leirin kautta Trelleborgiin, josta heidät luovutettiin saksalaisille Sassnitziin. Maarianhaminan satamasta saksalaiset saivat sotasaaliiksen kuljetusalus "Zaštšilan" ja neljä hinaajista varusteltua miinanraivaajaa, jotka myöhemmin päätyivät suomalaisille. Norrvikin satamasta he kaappasivat myös hinaaja "Ljodin" sekä suomalaisen matkustajalaiva "SS Balticin", jolla oli tarkoitus evakuoida venäläistä varusväkeä Lumparnista. Saksalaiset kuitenkin vangitsivat venäläiset ja kuljettivat heidät Liepājaan. Saksalaiset kärsivät miehityksen aikana myös tappioita, kun jäänmurtaja "SMS Hindenburg" osui miinaan Eckerön länsipuolella 9. maaliskuuta ja upposi. Kymmenen päivää myöhemmin toinen saksalaisalus ajoi miinaan lähes samassa paikassa, mutta pystyi omin voimin jatkamaan satamaan.


title: Ahvenanmaan miehitys

text: Ruotsalaiset alkoivat vetämään joukkojaan pois 14. maaliskuuta, mutta panssarilaiva "Oscar II" ja yksi komppania pysyttelivät Ahvenanmaalla aina sisällissodan loppuun toukokuun puoliväliin saakka. Tämän jälkeen ruotsalaiset katsoivat parhaimmaksi poistua, koska eivät pystyneet enää perustelemaan toimintaansa vieraan valtion alueella kenenkään suojelemisella. Viimeiset ruotsalaiset vetäytyivät saarilta 26. toukokuuta 1918. Tämän jälkeen Ruotsi ja Saksa sopivat vielä, etteivät ruotsalaiset ottaisi Ahvenanmaan tilanteen selvittelyyn mukaan muita länsivaltoja, vaan linnoitteiden purkaminen hoidettaisiin yhdessä kolmen maan voimin, jonka jälkeen saaret palaisivat vuonna 1856 sovittuun demilitarisoituun tilaan. Linnoitteet hävitettiin lopulta vuoden 1919 aikana.


title: Ahvenanmaan miehitys

text: Ensimmäisen maailmansodan päättymisen jälkeen Ruotsi pyrki saamaan Ahvenanmaan kysymyksen ratkaistuksi Versailles’n rauhassa, mutta rauhansopimukseen ei tullut Ahvenanmaata koskevia määräyksiä. Saarilla järjestettiin vuonna 1919 myös uusi kansanäänestys, jossa äänestäneistä 10 000 asukkaasta 9 900 halusi liittyä Ruotsiin. Vuotta myöhemmin Iso-Britannia vei asian vastaperustetun Kansainliiton käsiteltäväksi, joka antoi lausuntonsa 3. elokuuta 1920. Ruotsi olisi halunnut saaret itselleen, mutta Kansainliiton mukaan ne jäivät Suomelle, jonka puolestaan piti antaa takeet Ahvenanmaan väestön oikeuksien kunnioittamisesta. Lisäksi saarten vuodelta 1856 peräisin olevan demilitarisoinnin katsottiin edelleen olevan voimassa. Lopullisen päätöksensä asiasta Kansainliitto teki 24. kesäkuuta 1921.


title: Drama

text: Drama voi tarkoittaa ainakin seuraavia:


title: Chen

text: Chen voi tarkoittaa seuraavia:


title: Eeppinen elokuva

text: Eeppinen elokuva on elokuvan tekemisen tyyli, jolla on suuret spektaakkelimaiset mittakaavat. Termin käyttö on muuttunut ajan myötä osoittaen silloin tällöin elokuvan genreä ja toisinaan tarkoittaen suuren budjetin elokuvantekoa. Kuten eepokset klassisessa kirjallisuudessa sen keskiössä on usein sankarihahmo. Eeppisen elokuvan kunnianhimoinen luonne auttaa erottamaan sen muunlaisista elokuvista, kuten historiallisesta elokuvasta tai seikkailuelokuvasta. Eeppiset historialliset elokuvat käsittelevät usein historiallista tai myyttistä tapahtumaa ja lisäävät siihen ylellisen miljöön sekä ylenpalttisen puvustuksen, ekspansiivisen musiikin ja suuren näyttelijäkaartin, mikä tekee niistä kaikkein kalliimpia elokuvia tuottaa. Eeppisten elokuvien yleisimmät aiheet ovat kuninkaalliset ja maailmanhistorian eri aikakausien tärkeät henkilöt.


title: Gareth Edwards

text: Gareth James Edwards (s. 1. kesäkuuta 1975 Nuneaton, Warwickshire, Englanti) on brittiläinen elokuvaohjaaja, tuottaja, käsikirjoittaja, elokuvaaja, lavastaja ja erikoistehosteiden suunnittelija. Hänet tunnetaan parhaiten ohjaamistaan elokuvista "Monsters" (2010), "Godzilla" (2014) ja "Rogue One: A Star Wars Story" (2016).


title: Shel Talmy

text: Sheldon ”Shel” Talmy (11. elokuuta 1937 Chicago, Illinois, Yhdysvallat) on yhdysvaltalainen äänilevytuottaja, lauluntekijä ja sovittaja, joka tunnetaan parhaiten työstään brittiläisten The Who- ja The Kinks -yhtyeiden kanssa 1960-luvulla. Talmy oli mukana sovittamassa ja tuottamassa monia sen ajan hittejä, kuten ”You Really Got Me”, ”My Generation” ja ”Friday on My Mind”. Joskus hän soitti yhtyeiden levyillä tamburiinia ja kitaraa.


title: Kauniaisten kirkko

text: Kauniaisten kirkko on Kauniaisten keskustassa sijaitseva kirkkorakennus. Se on rakennettu vuonna 1983 ja sen on suunnitellut arkkitehti Kristian Gullichsen. Kirkko koostuu 250 paikan kirkkosalista ja sadan paikan seurakuntasalista, kellotapulista ja erillisestä kerhorakennuksesta. Kirkolla on myös kirkkoherranvirastot, yläsali, takkahuoneet, päiväkerhotilat, perhetyön tilat sekä uurnaholvi.


title: Kauniaisten kirkko

text: Kirkon arkkitehtuuri on herättänyt huomiota useissa yhteyksissä.


title: OSI (yhtye)

text: OSI (Office of Strategic Influence) on vuonna 2003 perustettu yhdysvaltalainen projektiluontoinen yhtye. Sen keskeisimmät vaikuttajat ovat Fates Warning-yhtyeen kitaristi Jim Matheos ja Dream Theaterin kosketinsoittajana tunnetuksi tullut Kevin Moore. Yhtyeessä ovat tämän lisäksi soittaneet muun muassa Mike Portnoy (Dream Theater), Sean Malone (Gordian Knot) ja Gavin Harrison (Porcupine Tree). Huolimatta siitä, että yhtye on julkaissut jo neljä studioalbumia, ei se ole toteuttanut yhtäkään live-esiintymistä. Matheos onkin kuvaillut yhtyettä "studioprojektiksi".


title: OSI (yhtye)

text: Yhtyeen musiikkia kuvaillaan usein progressiivisen metallin ja elektronisen musiikin yhteenliittymäksi. Tavanomaisesti Matheos ja Moore säveltävät musiikkia etänä, lähetellen ideoita ja tiedostoja netin välityksellä.


title: OSI (yhtye)

text: OSI sai alkunsa vuonna 2003 kun Jim Matheos kaipasi sivuprojektia pääyhtyeensä Fates Warningin tauon ajalle. Jim kutsui projektiin mukaan Mike Portnoyn, jonka kanssa heillä oli jo aiemmin ollut puhetta yhteistyöprojektin toteuttamisesta. Alun perin kaksikon tarkoituksena oli muodostaa superyhtye progressiivisen metallin kärkinimistä. Bassoon valittiin Gordian Knot -yhtyeen Sean Malone, ja laulajaksi Pain of Salvationin Daniel Gildenlöw, joka kuitenkin joutui jättämään projektin pian.


title: OSI (yhtye)

text: Kosketinsoittajan valinnassa päädyttiin lopulta Portnoyn entiseen yhtyetoveriin Kevin Mooreen. Matheos lähetti demonauhoja Moorelle ja kysyi hänen kiinnostustaan yhtyeeseen liittymiseen. Yllättäen Moore lähetti nauhat takaisin vahvasti editoituina, muuttaen musiikin suuntaa alkuperäisestä progressiivisesta metallista elektronisen musiikin suuntaan. Matheos piti kuitenkin uudesta suunnasta päätti jatkaa tällä linjalla.


title: OSI (yhtye)

text: Ensimmäinen albumi "Office of Strategic Influence" julkaistiin helmikuussa 2003. Yhtyeen musiikin lopulliseen suuntaan ja luovan työskentelyn luonteeseen pettynyt Portnoy jättäytyi ulos yhtyeestä levyn nauhoittamisen jälkeen. Hän kuitenkin nauhoitti rummut sessiomuusikkona vielä seuraavalle "Free"-levylle, joka julkaistiin huhtikuussa 2006. Myös Sean Malone oli vaihtunut toiseen Feats Warningin jäseneen Joey Veraan.


title: OSI (yhtye)

text: Vuoden 2009 toukokuussa julkaistiin kolmas levy "Blood". Portnoyn jättämän aukon täytti mm. Porcupine Tree -yhtyeessä vaikuttanut Gavin Harrison, joka nauhoitti rummut sessiomuusikkona. Tähän asti vain kitaraa soittanut Matheos toimi nyt myös basistina.


title: OSI (yhtye)

text: Vuoden 2010 alussa OSI solmi levytyssopimuksen Metal Blade Recordsin kanssa. Debyyttialbumi "Office of Strategic Influence" uudelleenjulkaistiin uuden levy-yhtiön alla saman vuoden syyskuussa. Ensimmäinen uusi albumi levy-yhtiön alaisuudessa julkaistiin maaliskuussa 2012 nimellä "Fire Make Thunder". Matheos ja Moore soittivat levylle kaikki soittimet lukuun ottamatta rumpuja, jotka nauhoitti jälleen Gavin Harrison.


title: Ready Steady Go!

text: Ready Steady Go! oli brittiläinen musiikkiohjelma, jota esitettiin jokaisena perjantaina 9. elokuuta 1963 – 23. joulukuuta 1966. Ohjelman tuottajana toimi Elkan Allan, ja tunnetuimpia juontajia olivat Keith Fordyce ja Cathy McGowan. Ensimmäisiä jaksoja juonsi Dusty Springfield.


title: Ready Steady Go!

text: Ohjelmassa esiintyi aikakauden suosituimpia yhtyeitä ja artisteja. Jimi Hendrix teki ohjelmassa ensimmäisen televisioesiintymisensä Britanniassa. Eniten esiintymisiä teki The Who -yhtye, kaikkiaan 18 kertaa. Lokakuussa 1966 sillä oli oma jaksonsa nimeltään Ready Steady Who.


title: VecSports Boxing

text: VecSports Boxing on Manu Pärssisen vuonna 2002 Vectrex-pelikonsolille tekemä peli. Pelin on julkaissut yhdysvaltalainen Good Deal Games.


title: VecSports Boxing

text:
"VecSports Boxingin" kehitys alkoi vuonna 2000 Pärssisen osallistuttua Alternative Partyyn ja nähtyään siellä esillä olevia demoja. Pärssisellä ei ollut aikaisempaa kokemusta koodaamisesta, mutta kiinnostus Vectrex-konsolia kohtaan ajoi oppimaan pelintekemistä.
"VecSports Boxing" lukeutuu harvoihin Vectrexille tehtyihin urheilupeleihin, sillä Vectrexin vektorinäytön ei oletettu soveltuvan niiden tekemiseen. Peli on yksin tai kaksin pelattava nyrkkeilypeli, jossa voi valita neljän eri nyrkkeilijän välillä. Yksinpelissä pelaaja ohjaa nyrkkeilijää, joka pyrkii alansa huipulle seuraamalla valmentajansa ohjeita. Kaksinpelissä pelaajat kohtaavat nyrkkeilykehässä ja ensimmäisenä kaksi erää voittanut voittaa koko ottelun.


title: VecSports Boxing

text: Pärssinen on jakanut "VecSports Boxingin" tekemiseen liittyviä mietteitä ja tiedostoja kotisivuillaan.


title: Kulttuurikeskus Poleeni

text: Kulttuurikeskus Poleeni on Pieksämäen kaupungin kulttuurikeskus, jossa toimivat kirjasto, Seutuopisto, musiikkiopisto, kahvila, Lippupalvelu, nuorisotila sekä kotiseutuarkisto. Keskuksessa on suuri esiintymistila (342 paikkaa), piennäyttämö (noin 50 katsomopaikkaa), sekä kokoustiloja. Sen aulassa voidaan järjestää suuria tapahtumia.


title: Kulttuurikeskus Poleeni

text: Kulttuurikeskus on valmistunut vuonna 1989. Sen suunnitteli arkkitehtitoimisto Gullichsen–Kairamo–Vormala (Kristian Gullichsen, Erkki Kairamo, Timo Vormala). Rakennus sai valmistumisvuonnaan Vuoden betonirakenne -palkinnon sekä "Uusi Suomi" -sanomalehden miljööpalkinnon.


title: Kulttuurikeskus Poleeni

text: Poleeni on nimetty paikallisen toimittaja ja opettaja Rietrikki Polénin mukaan.


title: Kulttuurikeskus Poleeni

text: Poleeni oli Suomen ensimmäisiä monia eri kulttuurilaitoksia yhdistäviä monitoimitaloja tai kulttuurikeskuksia, joita rakennettiin 1980-luvulla erityisesti Itä-Suomen kaupunkeihin. Muita olivat Mikkelin Mikaeli, Imatran Kulttuuritalo Virta sekä nykyisen Kouvolan Kouvola-talo ja Kuusankoskitalo.


title: Kulttuurikeskus Poleeni

text: Valmistuessaan Poleeni sai lehdistössä myönteisiä arvioita arkkitehtuuristaan. "Uuden Suomen" Raimo Markkanen kuvaili rakennusta syyskuussa 1989:Rakennus kääntää kadulle arvoituksellisen, sileäksi venytetyn sivun. Puistolle se avaa suuret ikkuna-aukot. Ranskalaisten parvekkeiden äärellä voi seisahtaa katsomaan järvimaisemaa tai rakennuksen omaa elämää. Kadulta saavutaan muuriaukon läpi sisäpihalle, jolta astutaan aulaan. Pääoven vastakkaisella puolella on puistonäkymien reunustama takkanurkkaus. Pitkät portaat vievät auditorion yläaulaan, toiset kirjastoon, jonka hiljaisuutta kattovalojen tasainen sarja tiivistää. Poleeni on kunnianosoitus leikkivälle ihmiselle.


title: Kulttuurikeskus Poleeni

text: Vuoden betonirakenne -tuomaristo perusteli valintaansa:Poleenissa heijastuvat niin juhlallisuus ja arvokkuus kuin kodikkuus ja leikkimieli. Se heijastaa tämän päivän julkisen rakennuksen monisärmäistä olemusta.


title: Luna (laulaja)

text: Luna (, oikealta nimeltään Park Sun-young, ; s. 12. elokuuta 1993 Soul, Etelä-Korea) on eteläkorealainen laulaja, tanssija ja malli sekä F(x) -yhtyeen jäsen. Hänellä on identtinen kaksoissisko sekä veli.


title: Luna (laulaja)

text: Hän esiintyy usein eteläkorealaisessa ohjelmassa Star King. Vuonna 2016 Luna julkaisi myös EP:n nimeltä "Free Somebody".


title: Pico de Fogo

text: Pico de Fogo on kerrostulivuori Fogon saarella Kap Verdellä. Vuoren korkeus on 2 829 metriä merenpinnan yläpuolella. Pico de Fogo on Kap Verden korkein vuori.


title: Mother Love (Queenin kappale)

text: Mother Love on brittiläisen Queen-yhtyeen vuonna 1995 julkaisema kappale. Se kuuluu "Made in Heaven" -albumille ja se on viimeinen Freddie Mercuryn laulama kappale. Lauluraita nauhoitettiin lokakuussa 1991, vain kuukausi ennen Mercuryn kuolemaa. Kappaleen kirjoittivat yhteistyössä Mercury ja Brian May.


title: Otto Tief

text: Otto Tief (2. elokuuta 1889 Rapla, Viro – 5. maaliskuuta 1976 Ahja, Põlvamaa, Viro) oli virolainen poliitikko ja itsenäisen Viron viimeinen pääministeri, ennen kuin Neuvostoliitto valtasi Viron toistamiseen. Hallitus ehti toimia viisi päivää.


title: Otto Tief

text: Tief opiskeli lakia Pietarissa ja valmistui Tarton yliopistosta 1921. Hän osallistui 1916–1918 ensimmäiseen maailmansotaan ja 1918–1920 Viron itsenäisyyssotaan, jossa hän yleni kapteeniksi. Maailmansotien välisenä aikana hän toimi 12 vuotta asianajajana ja oli samalla aktiivinen politiikassa, vuosina 1926–1929 ja 1932–1934 riigikogun jäsen ja 1927 työministeri.


title: Otto Tief

text: Väliaikaiseksi valtionhoitajaksi ryhtynyt Jüri Uluots nimitti puna-armeijan jo lähestyessä Tallinnaa Tiefin 18. syyskuuta 1944 hallituksen johtoon, ja hallitus julisti radiossa, että Viron tasavalta on puolueeton. Neuvostoliitto miehitti Viron, ja lokakuussa 1944 neuvostoliittolaiset vangitsivat Tiefin ja muita hallituksen jäseniä, mutta osa ehti paeta Ruotsiin, kuten syöpää sairastava Uluots, joka kuoli Tukholmassa 9. tammikuuta 1945. Valtionhoitajuus siirtyi niin ikään Ruotsiin paenneelle August Reille. Ruotsissa muodostettiin pakolaishallitus.


title: Otto Tief

text: Ne hallituksen jäsenet jotka eivät ehtineet paeta Ruotsiin, muun muassa Tief itse, joutuivat NKVD:n käsiin ja saivat syytteen siitä, että olivat olleet kyseisen hallituksen jäseniä. Tief joutui vankileirille kymmeneksi vuodeksi. Hän kävi salaa Virossa 1955, mutta asui KGB valvonnassa pääasiassa Ukrainassa ja Latviassa..


title: Otto Tief

text: Tiefin hallitusta pidetään merkittävänä, sillä sen ja pakolaishallituksen kautta Viron tasavallan laillinen jatkuvuus säilyi uudelleenitsenäistymiseen saakka. Tiefin hallituksen kunnioittamiseksi Virossa on määrätty 22. syyskuuta vastarinnan päiväksi ("Vastupanuvõitluse päev").


title: Otto Tief

text: Latvian Ainažissa, missä Tief asui kymmenen vuotta, paljastettiin vuonna 2014 hänen 125-vuotissyntymäpäivänään muistolaatta.


title: Otto Tief

text: Tief kirjoitti myöhemmin muistelmat.


title: Oksatsoliini

text: Oksatsoliini (CHNO) on heterosyklinen orgaaninen yhdiste ja oksatsolin osittain tyydyttynyt yhdiste. Oksatsoliinin johdannaisilla on merkitystä muun muassa lääkkeinä ja polymeerien valmistuksessa.


title: Oksatsoliini

text: Oksatsoliinilla on kolme tautomerista muotoa, jotka eroavat toisistaan kaksoissidoksen paikalla. Nämä isomeerit ovat 2-oksatsoliini, 3-oksatsoliini ja 4-oksatsoliini, joista 2-oksatsoliini on tavanomaisin. Oksatsoliini on väritöntä nestettä, jolla on amiinienkaltainen haju.


title: Oksatsoliini

text: Oksatsoliinia voidaan valmistaa kuumentamalla β-kloorietyyliformamidia emäksisessä vei- tai alkoholiliuoksessa. Oksatsoliini johdannaisia voidaan valmistaa muun muassa aminoalkoholien ja karboksyylihappojen välisellä kondensaatioreaktiolla tai atsiridiiniamidien toisiintumisella lämmön tai happojen vaikutuksesta. Näitä johdannaisia käytetään muun muassa lääkkeinä, pinta-aktiivisina aineina ja polyamidipolymeerien valmistaimseen.


title: Tom of Finland (elokuva)

text: Tom of Finland on vuonna 2017 ensi-iltansa saanut suomalainen elämäkertaelokuva homoeroottisesta taiteilijasta Touko Laaksosesta. Elokuvan on ohjannut Dome Karukoski, ja sen nimiroolia esittää Pekka Strang. Muita päärooleja elokuvassa esittävät Lauri Tilkanen, Jessica Grabowsky, Taisto Oksanen, Seumas Sargent, Jakob Oftebro ja Niklas Hogner.


title: Tom of Finland (elokuva)

text: "Tom of Finland" sai maailmanensi-iltansa Göteborgin elokuvajuhlilla 27. tammikuuta 2017, jossa se palkittiin kansainvälisen elokuvakriitikoiden liiton Fiprescin palkinnolla. Suomen-ensi-ilta oli 24. helmikuuta 2017, ja se oli avausviikonloppunsa toiseksi katsotuin elokuva 18 713 katsojalla.


title: Game jam

text: Game jam eli pelijami on tapahtuma, jossa suunnitellaan ja kehitetään pelejä nopealla aikataululla.


title: Game jam

text: Tyypillisesti game jam kestää 24 tunnista 72 tuntiin. Game jamien osallistujat voivat olla pelialalla muutenkin vaikuttavia ohjelmoijia, pelikehittäjiä, taiteilijoita ja kirjoittajia, tai muuten vain peleistä kiinnostuneita. Yleensä osallistujat järjestäytyvät pieniin tiimeihin, jotka ryhtyvät työstämään yhtä peli-ideaa.


title: Game jam

text: Game jameissa tehdään tyypillisesti digitaalisia pelejä, mutta nykyisin niissä tehdään yhä enemmän myös muita pelityyppejä, kuten lautapelejä.


title: Game jam

text: Suomessa on järjestetty game jameja Finnish Game Jam ry:n (FGJ) toimesta vuodesta 2010. #FGJ 16 -tapahtuma keräsi yhteen yli 1000 osallistujaa ja järjestäjää ympäri Suomen 22:ssa eri paikassa. FGJ jakaa myös Finnish Game Jam Awards -palkintoja.


title: Game jam

text: "Hyper Manly Rainbow Chesthair Shooter" on Global Game Jamissa Kajaanissa vuonna 2012 kehitetty peli, joka perustuu tanssimaton ja kitaraohjaimen samanaikaiseen käyttöön. Pelissä on tarkoitus tuhota vastustajia yhdistelemällä eri värejä. Peliä on mahdollista pelata joko yksin tai kaksin samalla puolella.


title: Game jam

text: Hyper Manly Rainbow Chesthair Shooterin kehittivät Samuli Jääskeläinen, Riku Kihlström, Juha Keinänen, Tuire Kauppinen ja Juho Vuolo. Peli voitti Finnish Game Jamin Jammer's awardin vuonna 2012. Game jamissa tehtyä peliaihiota kehitettiin myöhemmin valmiiksi peliksi. Peli on myös pelattavissa Suomen Pelimuseossa.


title: Robyn (albumi)

text: Robyn ruotsalaislaulaja Robynin eponyymi albumi, joka julkaistiin 16. toukokuuta 2005.


title: Mauno Heimo

text: Mauno Aleksanterinpoika Heimo (24. kesäkuuta 1894 Tampere – 15. maaliskuuta 1938 Kommunarka, Moskovan alue, Neuvostoliitto) oli suomalainen kommunisti, joka toimi vuosina 1928–1936 Kommunistisen internationaalin eli Kominternin toimeenpanevan komitean sihteeristön päällikkönä.


title: Mauno Heimo

text: Heimo oli koulutukseltaan ylioppilas. Hän työskenteli Suomen sisällissodan aikana kansanvaltuuskunnan elintarvikeasiain osaston konttoristina ja pakeni sodan lopussa kansanvaltuuskunnan mukana Neuvosto-Venäjälle. Hän osallistui Suomen Kommunistisen Puolueen (SKP) perustamiseen Moskovassa. Heimo oli vuonna 1918 jonkin aikaa Berliinissä Neuvosto-Venäjän lähettilään Adolf Joffen avustajana ja yritti värvätä Saksaan jääneitä vasemmistolaisia suomalaisia jääkäreitä liittymään kommunisteihin. Vuosina 1918–1920 Heimo asui Ruotsissa, jossa hän toimi SKP:n Tukholman-toimiston sihteerinä ja perusti Kominternin Skandinavian-komitean yhdessä ruotsalaisen Zeth Höglundin kanssa. Heimo toimi myös Suomen punaisen kaartin Ruotsin pataljoonan asiamiehenä salanimellä "Erkki Heino". Hänet vangittiin vuonna 1920 Norjassa hänen toimiessaan Edvard Gyllingin kuriirina, mutta hän onnistui pakenemaan ja jatkamaan maanalaista toimintaansa.


title: Mauno Heimo

text: Kominternin pääsihteerinä 1920-luvun alussa toiminut Otto-Wille Kuusinen kutsui Heimon Moskovaan auttamaan häntä Kominternin pysyvän organisaation luomisessa. Heimo oli vuodesta 1922 Kominternin kansainvälisen yhteysosaston palveluksessa. Hänet nimitettiin tammikuussa 1923 Kominternin teknisen sihteeristön päälliköksi, mikä käytännössä tarkoitti, että hän hoiti Kominternin päivittäistä toimintaa Moskovassa. Vuodesta 1928 hänen nimikkeenään oli Kominternin toimeenpanevan keskuskomitean (IKKI) sihteeristön byroon päällikkö. Heimo muun muassa hankki Kominternin sihteeristölle pysyvä tilat Moskovan keskustassa. Hän vastasi vuonna 1928 Moskovassa pidetyn Kominternin kuudennen kongressin logistisista järjestelyistä. Heimo toimi 1930-luvulla myös opettajana Lenin-koulun skandinaavisella sektorilla, jota johti suomalainen Allan Wallenius. Stalinin puhdistusten alettua Heimo siirrettiin vuonna 1936 Kominternin organisaatiossa vähempiarvoiseen tehtävään Skandinavian maiden kaaderiasioiden esittelijäksi. Hänet pidätettiin heinäkuussa 1937 ja erotettiin kokonaan Kominternin palveluksesta 3. elokuuta. Hänet vangittiin uudelleen joulukuussa 1937 ja ammuttiin maaliskuussa 1938. Heimo rehabilitoitiin vuonna 1960.


title: Muswell Hill

text: Muswell Hill on kaupunginosa Pohjois-Lontoossa, 9 kilometriä Charing Crossista ja Lontoon Citystä pohjoiseen.. Se sijaitsee enimmäkseen Haringeyn kaupunkipiirin alueella, mutta aivan sen pohjoisin osa sijaitsee Barnetin puolella. Vuonna 2011 Muswell Hillissä asui vajaat 28 000 henkilöä.


title: Muswell Hill

text: Monitoimirakennus Alexandra Palace sijaitsee osittain Muswell Hillin alueella.


title: Skandinavia Cup 2016–2017

text: Skandinavia Cup 2016–2017 on maastohiihtokilpailu Skandinavia Cupin kilpailukausi, joka alkoi 9. joulukuuta 2016 ja päättyy 5. maaliskuuta 2017. Kausi koostuu yhdeksästä osakilpailusta, jotka hiihdetään Norjan Lillehammerissa, Suomen Lahdessa ja Latvian Madonassa.


title: Talebans (videopeli)

text: Talebans on Antti Kokon ja Mikko Niemelän kehittämä tietokonepeli vuodelta 2001. Pelissä ohjataan yhdysvaltalaisia joukkoja, joiden on mahdollista pommittaa talibaneja Afganistanissa, mutta näin peliä ei voi voittaa.


title: Talebans (videopeli)

text: Peli oli esillä Kielissä osana ROR-kollektiivin Utopia-näyttelyä vuonna 2001. Se oli syyskuussa 2001 esillä myös Skulpturens Husissa Tukholmassa. "Dagens Nyheterin" Lars Ericsson pisti merkille, kuinka peli kommentoi aavemaisen tarkasti ja ennakoiden aikalaistapahtumia Afganistanissa.


title: The Little Mermaid (videopeli)

text: The Little Mermaid on Capcomin Nintendo Entertainment Systemille ja Game Boylle vuonna julkaisema toimintapeli. Peli perustuu samannimiseen elokuvaan.


title: Erkki Wiksten

text: Erkki Uolevi Wiksten (5. maaliskuuta 1927 Mäntsälä – 9. syyskuuta 1993 Helsinki) oli suomalainen toimitussihteeri ja päätoimittaja.


title: Erkki Wiksten

text: Wiksten kävi keskikoulun ja opiskeli Yhteiskunnallisessa korkeakoulussa. Wiksten oli harjoittelijana Maakansa-lehdessä 1946–1947 ja toimittajana Suomen Sosialidemokraatissa 1948–1957 vastuualueenaan uutistoimitus ja järjestöasiat. Hän oli sitten Rautatieläinen-lehden toimitussihteerinä 1957, Työn Voiman päätoimittajana 1957–1959 sekä Suomen Sosialidemokraatissa toimittajana 1959–1960 ja toimitussihteerinä vuodesta 1960 alkaen.


title: Erkki Wiksten

text: Erkki Wiksten oli naimisissa 1947–1953 Sirkka Syhlmanin kanssa ja vuodesta 1954 Anita Johanna Komossan kanssa.


title: Nestor Blom

text: Nestor Blom (31. maaliskuuta 1889 – 16. huhtikuuta 1918 Viipuri) oli suomalainen työmies, joka sisällissodan aikana toimi punaisten Antrean rintaman varapäällikkönä. Hän kuoli huhtikuussa 1918 haavoittuneena Viipurissa, vaikka Blomin nimi esiintyy vielä sodan jälkeen lokakuussa 1918 julkaistussa etsittävien punakaartilaisten listassa. Valtiorikosasiain Tiedusteluosaston julkaiseman luettelon mukaan Blom komensi Pullilan kylään sijoitettuja joukkoja ja kuului myös varajäsenenä Helsingin punakaartin esikuntaan.


title: Denmark Street

text: Denmark Street on katu Lontoon West Endissä lähellä St Giles in the Fieldsiä ja Tottenham Court Roadin metroasemaa. Katu luotiin 1600-luvulla ja nimettiin Tanskan kuningas Georgen mukaan. 1950-luvulta lähtien katu on yhdistetty brittiläiseen populaarimusiikkiin, sillä alueella on perinteisesti sijainnut äänitysstudioita ja musiikkiliikkeitä. Vuonna 2014 kadulla julkaistiin muistolaatta muistuttamaan alueen merkityksestä musiikkiteollisuudelle.


title: Denmark Street

text: Katu oli alun perin asumiskäytössä, mutta liikkeiden osuus kasvoi merkittävästi 1800-luvulla.


title: Pitäkää tunkkinne!

text: Pitäkää tunkkinne! () on vanhaan koomiseen tarinaan perustuva sanonta, jolla kuvataan pessimistisen ja kielteisen asenteen aiheuttamaa luopumista tavoitellusta asiasta juuri, kun se ollaan vaikeuksien jälkeen saavuttamassa.


title: Pitäkää tunkkinne!

text: Yhdysvaltalaisen radiokoomikon Danny Thomasin (1912–1991) tunnetuksi tekemässä tarinassa kauppamatkustajamiehen autosta puhkeaa rengas syrjäisellä, pimeällä maaseudulla, eikä autosta löydy tunkkia renkaan vaihtamiseksi. Mies lähtee kohti asutun näköistä taloa, jonka ikkunasta häämöttää valo kaukana taivaanrannassa, kysymään löytyisikö sieltä tunkkia lainaksi. Tarinan erilaisissa versioissa miehen kengät kastuvat kun on ylitettävä ojia, vaatteet repeävät tarttuessaan piikkilanka-aitaan, talon koira ajaa miestä takaa, mies liukastuu lehmänläjään ynnä muuta sellaista. Tarpoessaan kohti taloa mies alkaa epäillä, että ehkä talon väki ei haluakaan lainata tunkkiaan syystä tai toisesta, varsinkaan juuri hänelle. Joka tapauksessa miehen mieli alkaa täyttyä yhä synkemmistä ja epäilevämmistä ajatuksista talon väkeä kohtaan. Kun mies lopulta koputtaa talon ovelle, hän on jo täynnä vihaa ja turhautumista ja varma siitä, ettei häntä kukaan auta. Niinpä oven avautuessa hän vain huutaa: ”Pitäkää tunkkinne!”


title: Pitäkää tunkkinne!

text: Suomessa tarina ja sanonta ovat tulleet tutuiksi muun muassa television komediasarjoista "Kuten haluatte" ja "Kummeli".


title: Larry Page (laulaja)

text: Larry Page (syntyjään Leonard Davies) on brittiläinen poplaulaja ja äänitetuottaja, joka oli aktiviisena 1950- ja 60-luvuilla. Hän otti taiteilijanimensä amerikkalaisnäyttelijä Larry Parksin mukaan. Page työskenteli muun muassa The Kinks- ja The Troggs -yhtyeiden tuottajana ja managerina, minkä lisäksi hän johti omia Page One Records- ja Penny Farthing Records -levy-yhtiöitään.


title: Avgustin

text: Avgustin (Августин) on venäläisen pop-laulaja Valeri Leontjevin kuudestoista studioalbumi. Se julkaistiin vuonna 2001.


title: Olavi Riihinen

text: Erkki Olavi Riihinen (s. 9. huhtikuuta 1930 Pielavesi) on suomalainen sosiologi, joka hoiti sosiaalipolitiikan professuuria Helsingin yliopistossa 25 vuotta (1969–1994). Hän toimi myös tiedekuntansa varadekaanina ja dekaanina.


title: Olavi Riihinen

text: Riihinen väitteli Helsingin yliopistossa vuonna 1966 tutkielmalla "Teollistuvan yhteiskunnan alueellinen erilaistuneisuus". Hän on kirjoittanut myös muun muassa perhepolitiikasta ja rautatieläisten liiton historiasta.


title: Olavi Riihinen

text: Olavi Riihisen veli oli professori Päiviö Riihinen.


title: Wilbur Ross

text: Wilbur Ross (s. 28. marraskuuta 1937) on yhdysvaltalainen liikemies. Hän toimii Yhdysvaltain kauppaministerinä Donald Trumpin hallituksessa. Yhdysvaltain senaatti hyväksyi Rossin nimityksen 27.2.2017 äänin 72-27.


title: Wilbur Ross

text: Ross syntyi ja kasvoi New Jerseyn osavaltiossa ja hän on opiskellut Yalessa sekä Harvardissa. Ross toimi Trumpin vaalikampanjan aikana tämän talouspoliittisena neuvonantajana. Hän on hankkinut omaisuutensa sijoittamalla perinteiseen teollisuuteen kuten teräkseen, hiileen ja tekstiileihin. Hän onkin saanut lempinimekseen "konkurssien kuninkaan" sillä hän on tehnyt omaisuutensa ostamalla konkurssikypsiä yrityksiä, etenkin teollisuuden ja terästuotannon aloilta ja myynyt ne pois suurella voitolla. Lokakuussa 2016 Forbes-lehti arvioi hänen omaisuutensa arvoksi 2,5 miljardia dollaria.


title: Iisakki Wirtanen

text: Iisakki Wirtanen (8. marraskuuta 1866 Harjavalta – 12. maaliskuuta 1918 Längelmäki) oli suomalainen kirkkoherra joka surmattiin punaisten toimesta Suomen sisällissodan aikana.


title: Iisakki Wirtanen

text: Wirtasen vanhemmat olivat tilanomistaja Juho Tulpi ja Ester Iisakintytär. Hän pääsi ylioppilaaksi 1888 Porin yksityislyseosta. Wirtanen suoritti vuonna 1892 Helsingin yliopistossa teologian erotutkinnon ja hänet vihittiin papiksi samana vuonna.


title: Iisakki Wirtanen

text: Wirtanen oli Längelmäen kirkkoherrana vuodesta 1905 alkaen.


title: Iisakki Wirtanen

text: Iisakki Wirtanen oli naimisissa vuodesta 1900 sairaanhoitaja Aina Axelina Fredrika Hellstenin kanssa.


title: Juho Heikki Tuori

text: Juho Heikki Tuori (sukunimi vuoteen 1906 "Foudila"; 12. helmikuuta 1852 Liminka – 4. helmikuuta 1918 Loppi) oli suomalainen kirkkoherra joka surmattiin punaisten toimesta Suomen sisällissodan aikana.


title: Juho Heikki Tuori

text: Tuorin vanhemmat olivat talollinen Johan Foudila ja Kaisa Greta Westman. Hän pääsi ylioppilaaksi 1872 Oulun alkeisoppilaitoksesta. Tuori suoritti vuonna 1875 Helsingin yliopistossa teologian erotutkinnon ja hänet vihittiin papiksi samana vuonna.


title: Juho Heikki Tuori

text: Tuori oli Lopella kappalaisena 1885–1890 ja kirkkoherrana vuodesta 1891 alkaen. Tuorin aikana vuonna 1887 valmistunut Lopen kirkko tuhoutui tulipalossa 1. marraskuuta 1914. Kirkolla ei ollut palon tapahtuessa vakuutusta.


title: Juho Heikki Tuori

text: Sisällissodan aikana Lopen punaiset surmasivat sairaana olleen Tuorin ampumalla hänet sänkyynsä Lopen pappilassa. Tuorin kuoleman jälkeen katsoi korkein oikeus vuonna 1922 hänen olleen yksin vastuussa vakuuttamattoman Lopen kirkon palon seurakunnalle aiheuttamasta vahingosta ja määräsi Tuorin lesken maksamaan Lopen seurakunnalle korvauksena 66 666 markkaa.


title: Juho Heikki Tuori

text: Juho Heikki Tuori oli naimisissa 1876–1886 Anna Amanda Kerkkosen (k. 1886) kanssa ja vuodesta 1886 Edla Erika Aulénin kanssa.


title: Mart Raud

text: Mart Raud (14. syyskuuta 1903 Aidu, Viljandimaa – 6. heinäkuuta 1980 Tallinna) oli virolainen kirjailija, jonka tuotantoon kuuluu proosateoksia, näytelmiä ja runoutta.


title: Mart Raud

text: Raud varttui Viljandimaalla kyläkauppiaan poikana ja kävi oppikoulun Viljandissa 1918–1923. Kirjailijana toimiessaan hän asui Tartossa ja Tallinnassa. Hänen 1920-luvulla julkaisemat ensimmäiset runokokoelmat olivat romanttisen synkkiä ja melankolisia. Viron itsenäisyyden aikana Raud saavutti mainetta erityisesti proosateoksillaan, joiden toistuvana teemana on unelmien ja todellisuuden ristiriita.


title: Mart Raud

text: Vuonna 1940 Raud liittyi sosialismin kannattajiin ja julkaisi sitten runoja Viron neuvostoelämän alkuvuosista. Sotavuosina hänestä kehittyi Jaan Kärnerin, Johannes Semperin ja Johannes Vareksen veroinen sosialistis- isänmaallinen runoilija. Poliittisista vangeista kertova "Mõõk väravas" (”Miekka portilla”, 1941) oli ensimmäinen neuvosto-Virossa julkaistu näytelmä. Sotien jälkeen Raud kirjoitti eeppistä, juonellista runoutta ja 1950-luvun lopulla pääasiassa novelleja. 1960- ja 1970-lukua pidetään hänen runoutensa parhaana kautena, jolloin hän vapautui retoriikan kahleista.


title: Mart Raud

text: Mart Raudin poika oli lastenkirjailija Eno Raud, ja tämän lapsia ovat Rein Raud, Piret Raud ja Mihkel Raud.


title: Maarit Sihvonen

text: Maarit Sihvonen on suomalainen uransa lopettanut uimari. Hänen uransa tähtihetki oli vuoden 1984 olympialaisissa Los Angelesissa, jossa hän voitti 200 metrin sekauinnin B-finaalin uudella SE ajalla 2.19,27.


title: Koidulankivi

text: Koidulankivi on siirtolohkare ja muistomerkki Loppijärven rannalla Lopella. Yrjö Sakari Yrjö-Koskinen omisti kiven luonaan Lopen Leppälahdessa yhdessä isänsä Johann Voldemar Jannsenin kanssa vierailleelle virolaiselle runoilijalle Lydia Koidulalle. Vuonna 1973 Loppi-seura kiinnitti kiveen Lyydia Koidulaa esittävän reliefin, jonka veisti virolainen kuvanveistäjä Juta Eskel.


title: Steven Mnuchin

text: Steven Terner Mnuchin (s. 21. joulukuuta 1962) on yhdysvaltalainen liikemies, entinen investointipankkiiri ja poliitikko. Helmikuussa 2017 hänestä tuli Yhdysvaltain valtiovarainministeri Donald Trumpin hallitukseen Yhdysvaltain senaatin äänestettyä nimityksen puolesta äänin 53-47.


title: Steven Mnuchin

text: Mnuchin valmistui Yalen yliopistosta vuonna 1985, minkä jälkeen hän työskenteli investointipankki Goldman Sachsille 17 vuotta. Myös hänen isänsä oli työskennellyt yhtiössä. Mnuchin jätti yhtiön vuonna 2002, minkä jälkeen hän teki yhteistyötä Soros Fund Managementin kanssa, ennen kuin perusti lopulta oman yhtiönsä, Dune Capital Managementin.


title: Steven Mnuchin

text: Mnuchin vastasi Trumpin presidenttikampanjan rahoituksesta. Hän on myös perustanut elokuvatuotantoyhtiön, joka on rahoittanut muun muassa elokuvaa "Avatar".


title: Steven Mnuchin

text: Mnuchin on juutalainen. Hänen omaisuutensa on arvioitu olevan jopa 500 miljoonaa dollaria.


title: Gustaf Adolf Taube

text: Gustaf Adolf Taube (9. helmikuuta 1864 Luhanka – 20. huhtikuuta 1918 Kouvola) oli suomalainen kirkkoherra joka surmattiin punaisten toimesta Suomen sisällissodan aikana.


title: Gustaf Adolf Taube

text: Tauben vanhemmat olivat tilanomistaja Karl Johan Taube ja Amanda Gustava Weber. Hän pääsi ylioppilaaksi 1881 Jyväskylän lyseosta. Taube suoritti vuonna 1886 Helsingin yliopistossa teologian erotutkinnon ja hänet vihittiin papiksi samana vuonna.


title: Gustaf Adolf Taube

text: Taube oli Vehkalahdella kappalaisena vuodesta 1893 ja kirkkoherrana vuodesta 1910 alkaen. Hän sai myös rovastin arvonimen.


title: Gustaf Adolf Taube

text: Sisällissodan aikaan Taube järjesti kirkossa puhetilaisuuksia yhdessä kappalainen Adolf Mannisen ja Haminan kirkkoherran Uuno Renvallin kanssa. Punaiset pidättivät papit maaliskuun alussa joksikin aikaa mutta he pääsivät sitten vapaaksi. Taube pidätettiin uudelleen 17. huhtikuuta ja hänet vietiin Kouvolaan yhdessä muiden pidätettyjen haminalaisten kanssa. Taube, Manninen ja Renvall ammuttiin Kouvolan veripellolla yöllä 19. – 20. huhtikuuta 1918.


title: Gustaf Adolf Taube

text: Gustaf Adolf Taube oli naimisissa vuodesta 1888 Amy Alice Liliuksen kanssa.


title: Long Tall Sally

text: Long Tall Sally on Robert Blackwellin, Enotris Johnsonin ja Little Richardin kirjoittama rock and roll -kappale, jonka levytti ensimmäisenä Little Richard vuonna 1956. Specialty Records julkaisi kappaleen singlenä b-puolenaan ”Slippin’ and Slidin’”. Singlen molemmat puolet kuuluvat "Here’s Little Richard" -studioalbumille.


title: Long Tall Sally

text: Myöhemmin kappaleesta on tehty satoja cover-versioita. Oman versionsa ovat levyttäneet muun muassa Eddie Cochran, The Beatles, Elvis Presley sekä The Kinks, jonka ensimmäinen single se samalla oli.


title: Tom Price

text: Thomas Edmunds "Tom" Price (s. 8. lokakuuta 1954) on yhdysvaltalainen lääkäri ja republikaanipoliitikko, joka toimi Yhdysvaltain terveysministerinä vuoden 2017 helmikuusta syyskuun loppuun. Donald Trump valitsi Pricen ehdokkaakseen terveysministeriksi marraskuussa 2016 ja senaatti hyväksyi hänen nimityksensä helmikuussa 2017. Price on tunnettu Obamacareksi kutsutun presidentti Barack Obaman terveydenhoitouudistuksen arvostelijana. Vuosina 2005-2017 hän toimi Yhdysvaltain edustajainhuoneessa Georgian kuudennen kongressivaalipiirin edustajana.


title: Tom Price

text: Price erosi terveysministerin virasta 29. syyskuuta sen jälkeen, kun häntä oli kritisoitu yksityiskoneilla matkustamisesta.


title: Mattis Stenshagen

text: Mattis Stenshagen (s. 13. elokuuta 1996) on norjalainen maastohiihtäjä. Hän edustaa Follebu Skiklubbia.


title: Mattis Stenshagen

text: Stenshagen hiihti ensimmäiset maailmancupin kisansa 2.–4. joulukuuta 2016 Lillehammerissa Nordic Opening -kiertueella, jonka osakilpailuissa hän oli parhaimmillaan 24:s kymmenen kilometrin vapaan hiihtotavan kilpailussa. Kiertueen kokonaistuloksissa hän oli 31:s.


title: Mattis Stenshagen

text: Stenshagen oli kolmas ensimmäisessä Skandinavia Cupin osakilpailussaan, perinteisen tyylin sprintissä Lillehammerissa, 9. joulukuuta 2016.


title: Mattis Stenshagen

text: Stenshagen saavutti helmikuussa 2016 nuorten MM-kilpailuissa Râșnovissa hopeaa 15 kilometrin vapaan hiihtotavan kilpailusta ja kultaa viestistä.


title: Juhana Oskar Levänen

text: Juhana Oskar Levänen (30. huhtikuuta 1865 Perttula – 17. huhtikuuta 1918 Somero) oli suomalainen kappalainen joka surmattiin punaisten toimesta Suomen sisällissodan aikana.


title: Juhana Oskar Levänen

text: Leväsen vanhemmat olivat talollinen Matti Lundeqvist ja Maria Klemelä. Hän pääsi ylioppilaaksi 1889 Turun lyseosta. Levänen suoritti vuonna 1895 Helsingin yliopistossa teologian erotutkinnon ja hänet vihittiin papiksi samana vuonna.


title: Juhana Oskar Levänen

text: Levänen oli Somerolla kappalaisena vuodesta 1898 alkaen.


title: Juhana Oskar Levänen

text: Juhana Oskar Levänen oli naimisissa vuodesta 1895 Edla Genoveva Lindebergin kanssa.


title: Adolf Manninen

text: Adolf Manninen (18. elokuuta 1868 Jyväskylän maalaiskunta – 20. huhtikuuta 1918 Kouvola) oli suomalainen kappalainen joka surmattiin punaisten toimesta Suomen sisällissodan aikana.


title: Adolf Manninen

text: Mannisen vanhemmat olivat maanviljelijä Adolf Manninen ja Edla Maria Salmela. Hän pääsi ylioppilaaksi 1890 Jyväskylän lyseosta. Manninen suoritti vuonna 1895 Helsingin yliopistossa teologian erotutkinnon ja hänet vihittiin papiksi samana vuonna.


title: Adolf Manninen

text: Manninen oli Vehkalahdella kappalaisena vuodesta 1908 alkaen.


title: Adolf Manninen

text: Sisällissodan aikaan Vehkalahden kirkkoherra Gustaf Adolf Taube järjesti kirkossa puhetilaisuuksia yhdessä kappalainen Adolf Mannisen ja Haminan kirkkoherran Uuno Renvallin kanssa. Punaiset pidättivät papit maaliskuun alussa joksikin aikaa mutta he pääsivät sitten vapaaksi. Papit pidätettiin uudelleen huhtikuussa ja heidät vietiin Kouvolaan yhdessä muiden pidätettyjen haminalaisten kanssa. Taube, Manninen ja Renvall ammuttiin Kouvolan veripellolla yöllä 19. – 20. huhtikuuta 1918.


title: Adolf Manninen

text: Adolf Manninen oli naimisissa vuodesta 1894 Henrika Mankosen kanssa.


title: Izborskin klubi

text: Izborskin klubi on asiantuntijaorganisaatio, joka tuottaa raportteja Venäjän hallituksen käyttöön. Se on kansallismielisten entisten venäläisupseerien, lehtimiesten, kirjailijoiden ja muiden kerho, joka pyrkii palauttamaan Venäjän valtion suuruuden. Klubi ajaa Venäjän imperiumia, Suur-Venäjää. Kerho perustettiin syksyllä 2012. Izborskin klubilaiset neuvovat Venäjän presidentti Vladimir Putinia. Kerho haluaa Venäjän valtakunnan johtoon uusia voimia. Tunnettuja Izborskin klubin jäseniä ovat Alexandr Dugin ja Aleksandr Prohanov.


title: Izborskin klubi

text: Alexandr Dugin


title: Izborskin klubi

text: Eurasianismi


title: Izborskin klubi

text: Suur-Venäjä


title: Izborskin klubi

text: Venäläinen nationalismi


title: Pitkälammi (Nokia)

text: Pitkälammi on Pirkanmaalla Nokialla sijaitseva lampi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Pitkälammi on osa Laajanojan valuma-aluetta.


title: Pitkälammi (Nokia)

text: Lampi on 350 metriä pitkä, 100 metriä leveä ja sen pinta-ala on 2,3 hehtaaria. Siihen ei laske luontaisia eikä kaivettuja ojia eikä sillä ole selvää laskuojaa. Sadanta ilmeisesti suotuu pohjaveden kautta muualle valuma-alueesella. Veden laskennallinen viipymä järvessä on 313 vuorokautta. Lammen rantaviivan pituus on 850 metriä ja rannat ovat pääasiassa soistunutta metsää. Lampi on autio, mutta lammen etelärantaan johtaa polkuverkoston yksi polku. Länsirannan ohittaa toinen polku.


title: Pitkälammi (Nokia)

text: Pitkälammen vedenlaatua on tutkittu vuosina 1982, 1987 ja 1990–2015. Vesi oli hapanta jo vuonna 1982 ja sitä se on edelleen. Lammen pieni valuma-alue on metsävaltaista ja karua, minkä vuoksi vesi on ruskean väristä ja humuspitoista. Lammen puskurikyky happamoitumista vastaan on heikko. Pitkälammen ravinnetaso on hieman korkeampi kuin alueen muissa järvissä. Veden ravinnepitoisuudet ovat lievästi rehevöityneen järven tasolla. Vaikka järven happitalous on tyydyttävä, jää veden talven lämpötilakerrostumisen jälkeinen kevättäyskierto vaillinaiseksi ja pohjan lähelle jää pysyvä alusvesikerros. Alusvedessä esiintyy kesäisin happikato, jolloin sedimentteihin laskeutuneet ravinteet alkavat liueta takaisin veteen. Syksyllä täyskierto onnistuu yleisesti paremmin ja silloin myös lammen pohjavesi hapettuu. Lampi soveltuu tyydyttävästi tai välttävästi virkistyskäyttöön.


title: Pitkälammi (Nokia)

text: Pitkäjärven vesialue ei kuulu Natura 2000 -verkostossa Nokian Kaakkurijärviin, mutta sen lounais- ja itärannat kuuluvat siihen. Natura-alueen yhtenäinen enklaavi muodostuu itäisen Heinäjärven (osa), Porrasjärven, Pienen Porrasjärven, Juottojärven, Kalliojärven ja Ruokejärven ympäristöistä ja vesialueista.


title: Pitkälammi (Nokia)

text: Lammen nimitys oli aiemmin myös Pitkälampi. Järven lähimeneisyydessä ei ole havaittavissa mitään muutoksia.


title: Verner Päiviö

text: Otto Werner Päiviö (sukunimi aik. "Sohlman"; 8. helmikuuta 1869 Hämeenlinna – huhti-toukokuussa 1918 Kouvola) oli suomalainen kappalainen joka surmattiin punaisten toimesta Suomen sisällissodan aikana.


title: Verner Päiviö

text: Päiviön vanhemmat olivat seppä Matts Sohlman ja Eva Stina Kujala. Hän pääsi ylioppilaaksi yksityisesti 1893 Porin lyseosta. Päiviö suoritti vuonna 1897 Helsingin yliopistossa teologian erotutkinnon ja hänet vihittiin papiksi samana vuonna.


title: Verner Päiviö

text: Päiviö oli Luumäellä kappalaisena vuodesta 1908 alkaen.


title: Verner Päiviö

text: Sisällissodan aikana Päiviö ja Luumäen kanttori Vilho Repo pidätettiin huhtikuun alussa 1918. Heidät kuljetettiin Kouvolaan yhdessä muiden Luumäellä pidätettyjen valkoisten kannattajiksi epäiltyjen kanssa. Päiviö ja Repo telotettiin Kouvolassa huhti-toukokuussa. Päiviön ruumis löytyi 7. toukokuuta 1918.


title: Verner Päiviö

text: Verner Päiviö oli naimisissa 1899–1901 Alfhild Salome Aurénin (k. 1901) kanssa ja vuodesta 1902 tämän sisaren Alma Kristina Aurénin kanssa.


title: Rex Tillerson

text: Rex Wayne Tillerson (s. 23. maaliskuuta 1952 Wichita Falls, Texas, Yhdysvallat) on liikemies. Hän oli Yhdysvaltojen 69. ulkoministeri. Hän oli öljy-yhtiö Exxon Mobilin hallituksen puheenjohtaja ja toimitusjohtaja 2006–2016. "Forbes"-lehti arvioi hänet vuonna 2014 maailman 26. vaikutusvaltaimmaksi ihmiseksi.


title: Rex Tillerson

text: Yhdysvaltain presidentiksi valittu Donald Trump ilmoitti joulukuussa 2016, että Tillerson on hänen ehdokkaansa Yhdysvaltain uudeksi ulkoministeriksi. Senaatin ulkosuhteiden valiokunta hyväksyi Tillersonin ehdokkuuden 22. tammikuuta 2017. Senaatti vahvisti hänen nimityksensä 1. helmikuuta 2017 äänin 56–43. Neljä demokraattia äänesti häntä puoltaen.


title: Rex Tillerson

text: Presidentti Trump ilmoitti Tillersonin erottamisesta 13. maaliskuuta 2018 ja nimesi tiedustelupalvelu CIA:n johtajan Mike Pompeon ehdokkaakseen uudeksi ulkoministeriksi. Ero astui voimaan 31. maaliskuuta 2018. Tillerson ehti olla virassa vain runsaan vuoden, ja hän oli siten Yhdysvaltain historian lyhytaikaisimpia ulkoministereitä. Häntä on myös nimitetty yhdeksi maansa historian huonoimmista ulkoministereistä.


title: Rex Tillerson

text: The Intercept -julkaisun mukaan erottamisen syy olisi ollut se, että Tillerson esti Saudi-Arabian hyökkäyksen Qatariin, mistä arabimaat suuttuivat. Osasyynä olisi ollut se Saudi-Arabian kruununprinssi Mohammed bin Salman oli tulossa vierailulle Yhdysvaltoihin.


title: Rough Rider

text: Rough Rider on yhdysvaltalaisen outlaw country -muusikko David Allan Coen levy vuodelta 1982.


title: Rough Rider

text: Kaikki kappaleet kirjoittanut David Allan Coe, ellei toisin mainita.


title: Sulo Iivari Söyrinki

text: Sulo Iivari Söyrinki (4. toukokuuta 1888 Vesilahti – 9. huhtikuuta 1918 Valkeala) oli suomalainen pastori ja kansanopiston johtaja joka surmattiin punaisten toimesta Suomen sisällissodan aikana.


title: Sulo Iivari Söyrinki

text: Söyringin vanhemmat olivat maanviljelijä Erland Söyrinki (ent. Kaapu) ja Marjaana Mäkelä. Hän pääsi ylioppilaaksi 1909 Tampereen reaalilyseosta. Söyrinki suoritti vuonna 1914 Helsingin yliopistossa teologian erotutkinnon ja hänet vihittiin papiksi samana vuonna.


title: Sulo Iivari Söyrinki

text: Söyrinki oli Inkeroisten kansanopiston johtajana syksystä 1914 alkaen.


title: Sulo Iivari Söyrinki

text: Sisällissodan aikana Söyrinki vangittiin 8. huhtikuuta 1918 Inkeroisissa yhdessä seitsemän muun henkilön kanssa. Hänen epäiltiin hankkineen aseita valkoisille. Söyrinki oli lisäksi kuulunut syyskuussa 1917 Inkeroisten suojeluskunnan perustajiin. Vangitut kuljetettiin Kouvolaan jossa neljä heistä Söyrinki mukaan luettuna ammuttiin jo aamuyöllä seuraavana päivänä. Söyringin ruumis löytyi toukokuussa ja hänet haudattiin Vesilahdelle.


title: Sulo Iivari Söyrinki

text: Sulo Iivari Söyrinki oli naimisissa vuodesta 1914 Anna Johanna Varvikon (s. 1889) kanssa. Heillä oli kaksi poikaa keuhkotautiin kuollut lääketieteen kandidaatti Viljo Aarre Ilmari Söyrinki (1916–1943) ja jatkosodassa kaatunut ylioppilas Osmo Kaleva Söyrinki (1917–1944). Kasvitieteilijä, professori ja rehtori Niilo Söyrinki oli Sulo Iivari Söyringin veli.


title: Carl Deelsbo

text: Carl Nikolaus Deelsbo (13. huhtikuuta1892, Bollnäs – 1990) oli ruotsalainen taidemaalari, kuvataiteilija, graafikko ja kuvanveistäjä. Hän opiskeli Tukholman taideakatemiassa, Pariisissa, Münchenissä, Roomassa, Dresdenissä, Englannissa, Kreikassa ja Turkissa. Deelsbon taulujen aiheita olivat usein maisemat ja muotokuvat, joita hän maalasi öljyvärein. Deelsboon teoksia on nähtävillä Tukholman kansallismuseossa sekä Kööpenhaminassa, Berliinissä ja Dresdenissä.


title: Alex Plante

text: Alexander Matthew Plante (s. 9. toukokuuta 1989 Brandon, Manitoba, Kanada) on eteläkorealais-kanadalainen jääkiekkopuolustaja, joka pelaa Aasian liigan eteläkorealaisjoukkue Anyang Hallassa. Hän on pelannut urallaan aiemmin myös kymmenen NHL-ottelua Edmonton Oilersissa. Isokokoinen Plante laukoo oikealta.


title: Alex Plante

text: Plantea pidettiin juniorina erittäin lupaavana pelaajana. Edmonton Oilers varasi hänet ensimmäisellä kierroksella 15. pelaajana kesällä . Odotuksia lisäsi myös helmikuussa 2007 tehty pelaajakauppa, jossa seura oli kaupannut tähtipelaajansa Ryan Smythin New York Islandersiin vaihdossa myöhemmin Planteen käytettyyn ensimmäisen kierroksen varausvuoroon sekä Robert Nilssoniin ja Ryan O’Marraan. Plante ei kuitenkaan kehittynyt missään vaiheessa odotetulle tasolleen ja hänen NHL-uransa on jäänyt toistaiseksi vain kymmenen ottelun mittaiseksi.


title: Alex Plante

text: Plante sai vuonna 2017 Korean tasavallan kansalaisuuden ja hänet valittiin maan A-maajoukkueeseen.


title: Alex Plante

text: Plante on tunnettu isokokoisena ja fyysisenä puolustajana. Jatkoaika.com -sivuston tuolloin vuoden 2007 NHL:n varaustilaisuuden ensimmäisellä kierroksella varattuja pelaajia käsittelevässä artikkelissa häntä luonnehditaan olemukseltaan fyysiseksi peruspuolustajaksi, jonka suurimmat vahvuudet ovat kuitenkin kiekollisessa pelissä. Artikkeli kertoo Planten olevan hyvä ylivoimapuolustaja syöttötaitojensa ja kovan laukauksensa ansiosta. Hänen heikkoukdekseen kerrotaan puutteellinen pelisilmä ja sijoittuminen. Lisäksi Planten kehityskohteeksi mainitaan ongelma luistelun kanssa.


title: Alex Plante

text: Plante on ajoittain myös tapellut.


title: Alex Plante

text: Plante aloitti jääkiekkoilun kotikaupungissaan Brandonissa. Calgary Hitmen varasi hänet 21. pelaajana WHL:n varaustilaisuudessa 2004. Plante pelasi kauden 2004–2005 vielä suurimmaksi osaksi Manitoban paikallista MMHL-juniorisarjaa Brandon Wheat Kingsissa. Varsinaisella WHL:n tulokaskaudellaan 2005–2006 hän teki 54 runkosarja- ja 13 playoff-ottelussa tehot 1+3=4. Kaudella 2006–2007 Plante teki runkosarjassa 38 tehopistettä ja hän oli kahdeksalla osumallaan Hitmenin eniten maaleja tehnyt puolustaja Karl Alznerin ja Dylan Yeon kanssa. Plante pelasi kauden aikana myös CHL Top Prospects Gamessa.


title: Alex Plante

text: Edmonton Oilers varasi Planten ensimmäisellä kierroksella 15. pelaajana . Kaudella 2007–2008 hänen tasonsa romahti edellisesti WHL-kaudesta. Plante pelasi loukkaantumisten vuoksi runkosarjassa vain 36 ottelua ja hän teki niissä vain tehot 1+1=2. Plante jätti syksyn 2008 harjoitusleirin väliin, sillä hän väitti Calgary Hitmenin seurajohdon kohdelleen häntä edellisellä kaudella huonosti. Plante vaati siirtoa toiseen seuraan, mutta lopulta hän päätti syyskuun lopulla jatkaa Hitmenissa keskusteltuaan päävalmentaja Dave Lowryn kanssa. Plante nostikin kaudella 2008–2009 tasoaan runsaasti ja teki runkosarjassa 45 ja pudotuspeleissä 15 tehopistettä. Hän eteni Hitmenin kanssa aina Ed Chynoweth Cup -finaaleihin saakka, mutta mestaruuden vei kuitenkin Kelowna Rockets otteluvoitoin 4-2.


title: Alex Plante

text: Toukokuussa 2009 Plante teki kolmivuotisen tulokassopimuksen Edmonton Oilersin kanssa. Hän siirtyi seuran organisaatioon kaudeksi 2009–2010, jonka Plante pelasi suurimmaksi osaksi AHL-joukkue Springfield Falconsissa, jossa hänen tulokaskautensa toi 49 runkosarjaottelussa tehot 2+7=9. Plante teki NHL-debyyttinsä Oilersissa 1. helmikuuta 2010 Carolina Hurricanesia vastaan. Hän sai ottelussa yhden syöttöpisteen ja keräsi teholukeman +2. Plante pelasi kauden aikana neljä NHL-ottelua. Kauden 2010–2011 hän vietti suurimmaksi osaksi Oilersin uudessa farmijoukkueessa, Oklahoma City Baronsissa, jonka sisäisen jäähypörssin Plante voitti 138 minuutillaan. Hän pelasi kauden aikana kolme NHL-ottelua, kuten myös seuraavalla kaudella 2011–2012, jolloin Plante pelasi myös ssa. Heinäkuussa 2016 hän teki vuoden mittaisen jatkosopimuksen Oilersin kanssa.